
AYERA mainta a tuma luga e caso di apelacion cu Ministerio 
Publico di Aruba a solicita, den e caso di baranan di oro cu 
ya tin seis aña den proceso. 


Tratando di demostra un poder cu e no tin, Fiscalnan encarga 
cu e caso aki no ta mira con lo por laga e hendenan cu a 
wordo acusa di contra banda di oro hunto cu labamento 
di placa, sali liber di un caso cu a costa asina hopi placa 
y cu percura pa cuminsa cuestiona e forma di procede di 
Ministerio Publico. 


Hues den Corte di Prome Instancia, a confirma cu tur loke 
a tuma luga den e caso di baranan di oro aki, a sosode cu 
control, cu supervision y aprobacion di personal di Duana di 
Aruba, cu a mustra cu e transportacion di transito di oro aki, 
ta un negoshi cu tin algun aña caba tumando luga. 


Esunnan encarga y kendenan a wordo deteni bou sospecho 
di contra banda di oro, a mira Hues determina cu no tin algo 
incorecto of ilegal den henter e negoshi y a dicidi di declara 
esunnan envolvi liber di tur acusacion. 


Ministerio Publico hunto cu personal di RST cu a para banda 
di e cargamento di oro, a saca potret cu a bay tur caminda, a 
ser confronta c’un situacion caminda lo cuestiona nan forma 
di procede un biaha mas ya cu loke nan a haci den e caso 
aki, ta di pone comerciantenan envolvi perdi miles y miles 
di dollar ya cu e oro confisca, no por a produci fondonan cu 
nan a spera di saca di e transporte aki. 
Tur hende cu tin conocemento di ley, lo bisa cu henter e 


proceso di apela e decision di Hues den Prome Instancia 
den e caso aki, ta perdemento di tempo, caminda Ministerio 
Publico a sigui lucha pa haya un berdad cu no ta existi ya cu 
“su” berdad no ta basa riba berdad. 


E caso di apelacion, aki tin cu pone enfasis cu e caso di bara 
di oro ta data for di 2018, no a produci suficiente prueba 
concreto cu lo tin algo malo tumando luga caminda hasta 
Fiscal a mustra riba un avion cu lo a transporta e cargamento 
aki, siendo cu e oro a ser transporta riba vuelo comercial y 
autoridadnan a confisca e oro bahando esaki for di un avion 
comercial. 


No solamente e particularidad aki pero na momento cu 
Ministerio Publico a raporta placa y otro informacionnan di 
e avion cu lo a ser uza den e transporte, ta resulta cu e avion 
aki tin algun tempo caba situacion staciona na aeropuerto di 
Corsou cu varios defecto. 


Awor cu a spera cu HOF lo atende cu e apelacion di Ministerio 
Publico di Aruba, esaki a solicita mas tempo y a pidi pa 
aplasa e caso di apelacion pa mas laat den aña pero ayera 
mainta e tras Huesnan cu mester a atende cu e caso, a bay di 
acuerdo pa pospone esaki pero na mes momento a informa 
Ministerio Publico di Aruba no “TA BASTA” y cu lo no aplasa 
e caso mas. 


Awor pa dia 7 di October venidero HOF lo trata e caso y 
caminda porfin lo tin un decision den e caso di bara di oro 
aki, sperando cu tur e baranan di oro ta na nan luga! 


HOF den forma cla a mustra 


Ministerio Publico cu “TA BASTA!” 

E D I T O R I A L 


ORA ta trata di politiconan Hulandes cu ta haci comentari- 
onan skerpi riba e maneho y competencia di politiconan na 
Aruba, e lista ta extenso. Hero Brinkman un biaha a yam’e un 
“corrupte boevenbende”, Frits Bolkestein a describi e polit- 
iconan di e isla como “ongedisciplineerde potverteerders”, 
y Hendrikus Colijn a yama Aruba infamamente un “rover- 
snest”. 


Mirando e relacion entre nos actual Minister President y e 
Secretario di Estado saliente, Sra. Alexandra van Huffelen, 
e credibilidad y respet di Hulanda pa Aruba no a mehora cu 
tempo, ni cu cambio den mandato di gobierno. 


Hopi ta cuestiona e metemento di Hulanda den maneho di 
nos finansa y hasta ta tilda Hulanda di ta mina nos auto- 
nomia. Tin cu hasta ta bay asina leu di pensa cu Hulanda lo 
tin un plan maestro pa daña reputacion di politiconan local, 
acusando nan di ta corupto y incompetente, pa Hulanda, 
mescos cu a sosode cu Boneiro, por posiciona su mes como 
un salbador heroico pa tuma posesion di e isla. 


Lamentablemente e paisahe politico na Aruba ta permiti 
fomentacion di discordia, permitiendo Hulanda prospera 
den un mentalidad di ‘verdeel en heers’, tumando rienda di 
entidadnan gubernamental esencial pa salvaguardia inde- 
pendencia di nos pais. 


Ehempel bibo t’e diferente investigacionnan cu a y ta 
tuma(ndo) luga encuanto integridad y corupcion cu ta invo- 
lucra diferente politico di diferente seno politico, cumin- 
sando cu storianan di malversacion di miyones cu na final ta 
caba na pikimento di pieu, cambio den acusacion original, 
retraso den tratamento di e casonan pa añanan, y na final 
kisas castigonan di trabou pa comunidad. 


Notabel ta cu, a pesar di tin entidadnan oficial local, ultima- 
mente por nota mas y mas e presencia di ‘backup’ Hulandes, 
disfrasa como ‘intercambio regional’ of ‘conferencia di 
reino’, manera tabata e caso siman pasa na unda cu dialuna 
a anuncia presencia di RST di reino, pa su mañan, diamars 
mes, tuma luga diferente ‘inval’ na diferente entidadnan 
gubernamental relaciona cu sospecho di malversacion pa 
cu otorgamento di permiso. 


Kisas politiconan di Aruba a pensa cu tipo di casonan asina 
lo destrui nan contrincantenan politico, habriendo caminda 
pa nan progresa, pero awor cu husticia Hulandes ta yegando 
cada dia mas cerca di cas e no ta mustra mesun atractivo 
mas. 


No por descarta cu tin un sentimento den pueblo di Aruba cu 
ta harta di e mesun storia y mentira di politiconan di Aruba 
y hasta a yega na pidi pa un referendum p’asina Aruba haya 
un status nobo, kisas hasta di un gemeente manera islanan 
BES. Sinembargo e sentimento aki hopi lihe a wordo tapa, 
pero e no a bay ningun caminda, tanten cu e mentalidad di 
politica na Aruba no cambia, e sentimento aki lo keda existi. 
Igualmente tin politiconan cu awe ainda ta uza esaki pa 
purba haya voto ya cu di otro forma of cu otro tema nan sa 
cu nan lo no yega leu. 


Mayoria politico ta contra un status nobo, cu lo compro- 
mete Aruba su autonomia pero cu nan actonan di egoismo 
y incompetencia ta nan mes ta pone Aruba den teblachi pa 
Hulanda haya disfruta. 
Awe ya ta bisto cu Aruba su sistema di Husticia y Finansa 
ta den man y na merced di Hulanda, lo no ta nada straño 
cu Enseñansa y Salubridad lo t’e siguiente entidadnan cu lo 
wordo adresa, mescos cu a pasa na Boneiro. 


Pa es motibo aki, y mirando e seriedad di e preocupa- 
cionnan AWEMainta ta haci un yamada na tur politico y na 
Aruba completo pa habri wowo y realisa, cu mientras nos ta 
bringa otro Hulanda ta probecha y sigui caba cu nos tur, te 
ora e haya Aruba na Rudia. Ta ora pa laga politica barata un 
banda y uni pa salba nos pais. Pueblo mester corda cu bo 
politico stima, mañan por subi avion bay biba unda cu e kier 
mientras abo cu a duna e poder ta keda aki y sufri e conse- 
cuencia. 


Aruba na rudia? 

STICHTING VOOR VOLKSHYGIENE VAN 


Het Wit Gele Kruis Aruba 


Sinds 1959 ten dienste van de Arubaanse gemeenschap 


Postbus 488, Oranjestad 


Gezien de groeiende vraag naar psychische, psychosociale en/ of psychosomatische 
ondersteuning ziet Land Aruba een belangrijke rol weggelegd voor de functie 
praktijkondersteuner huisartsen geestelijk gezondheidzorg (POH-ggz). Deze functie 
oci een laagdrempelig karakter en zal de eerstelijnszorg versterken. Om op Aruba een 
substantiële impuls te geven aan deze functie zoeken Het Wit Gele Kruis Aruba (WGK) 
en de Huisarts Vereniging Aruba (HAVA) meerdere/7 sollicitanten voor de functie van: 


PRAKTIJKONDERSTEUNER HUISARTSEN GEESTELIJK 


GEZONDHEIDSZORG (POH-GGZ) 


Vind je het belangrijk om zorgvuldig, integer en met oprechte belangstelling samen te 
werken om zo kwalitatief ocia en laagdrempelige geestelijke gezondheidszorg (ggz) te 
geven aan mensen met psychische en/of verslavingsproblematiek? Dan willen we graag 
met je in gesprek! 


Wat houdt het werk in? 
Als Praktijkondersteuner huisarts GGZ (POH-ggz) ondersteun je de huisarts bij 
de begeleiding en behandeling van mensen met psychische, psychosociale en/ of 
psychosomatische problematiek. Je hebt hierbij een signalerende, coördinerende en 
interveniërende functie en bent in staat tot transmuraal en multidisciplinair denken en 
handelen. Je werkt vanuit de visie positieve gezondheid en met een systemische blik. Als 
POH-ggz werk je zelfstandig onder verantwoordelijkheid van de huisarts. 
Samenwerking met de huisarts en ketenpartners (ocial domein, basis en specialistische 
ggz) is essentieel. Dit conform de NHG- standaarden. 


Wij zoeken iemand met 
• Een afgeronde (post-)HBO en/of MBO 4 diploma in de richting van Verpleegkunde, 
SPH, Maatschappelijk werk, Toegepaste psychologie (met afstudeerrichting ggz) of een 
universitaire opleiding Psychologie of Orthopedagogiek. En de bereidheid de opleiding 
POH-ggz te volgen. 
• Aantoonbaar minimaal 2 jaar werkervaring in de zorg voor mensen met psychiatrische 
problemen. 
• Iemand die gestructureerd kan denken, werken, goed kan samenwerken en in staat is tot 
professionele- en zelfreflectie. 
• Communicatief en sociaal vaardig 
• Vaardigheid in de talen Nederlands en Papiamento, alsmede afÏniteit met de Arubaanse 
cultuur. 


Wat bieden wij jou? 
• 40 uur per week in een huisartsenpraktijk en tijdens opleiding stage lopen bij Stichting 
HUNTO en Respaldo. 
• Goede salariëring en aantrekkelijke secundaire arbeidsvoorwaarden. 
• Opleiding POH-ggz inclusief coaching en diverse trainingen/ bijscholingen. 
• Dynamisch en gedreven team met getalenteerde collega’s uit Aruba, Bonaire en Curaҫao. 


Interesse? 
Stuur een korte motivatiebrief waarom je dit werk wil doen en je CV voorzien van 
referenties naar j.mora@witgelekruisaruba.org, uiterlijk 18 juni 2024. 
Alle sollicitaties zullen strikt vertrouwelijk behandeld worden. 


Meer informatie over deze opleiding kunt je vinden op Mental Health professional 
POH-ggz-Caribbean-Rino Zuid 


RECIENTEMENTE a tuna luga e firma- 
mento di acuerdo entre Compania Arubano di 
Petroleo (CAP) y Andicuri Oil & Gas Exploration 
VBA (AOGX), un subsidiario local di Armstrong 
International (LLC) (AI) na Kulture Cafe. E 
acuerdo tin como obhetivo e exploracion, desa- 
royo y produccion di hidrocarburo den e area 
maritimo di Aruba. 


CEO di Armstrong Oil & Gas, Bill Armstrong, a 
inaugura su empresa na un edad trempan cu 
e obhetivo di descubri areanan ignora p’e otro 


Despues di a firma acuerdo cu gobierno 


Armstrong Oil & Gas ta cla pa cuminsa traha 
en busca di pos di gas y eventual petroleo 


companianan. Aunke e compania tabata hopi activo den Norte America, 
specialmente na Alaska, caminda nan tabatin exito den e ultimo añanan, 
nan tabata buscando un luga perfecto pa explora petroleo durante 
aproximadamente dos aña. Despues di varios investigacion na Aruba y 
na varios luga di Latino America, nan a dicidi cu Aruba ta ofrece indica- 
cion mas prometedor pa haya gas y eventualmente petroleo. 


Armstrong a destaca e importancia di e acuerdo firma, ya cu no por 
cuminsa traha sin un acuerdo forma cu Aruba. Cu tur e detayenan cla, 
nan lo cuminsa di inmediado cu e trabaonan geofisico y geologico, cu 
e speransa di identifica varios proyecto di perforacion n’e proximo 18 
lunanan. 


Te aworaki, solamente a drill cuater area na Aruba en busca di petroleo, 
sin resultado positivo. Sinembargo, Armstrong ta convenci cu e areanan 
identifica pa su empresa, ta ofrece posibilidad prometedor, a pesar di e 
resultadonan anterior. 


“Aruba ta un bunita isla cu hende increiblemente amabel. E cooperacion 
cu nos ta ricibiendo di gobierno ta excelente y nos ta aprecia e confi- 
ansa. Nos ta spera cu una bes cu nos cuminsa cu drilling, nos por haya 
petroleo, brindando Aruba independencia energetico p’e isla por pros- 
pera,” Armstrong a expresa. 

P’ALGUN luna caba, e impresion ta bayendo rond, 
cu un biaha mas y pa di dos periodo sigui, pueblo 
di Aruba lo wordo confronta c’un proceso electoral 
prome cu tempo. 


E proximo eleccion ta riba kalender pa tuma luga 
na luna di September di 2025 pero for di aña pasa 
na luna di November, a surgi indicacionnan un tiki 
bruha, cu eleccion adelanta ta den porta y c’un ora 
pa otro esaki lo wordo anuncia. 


Loke a haci e rumornan aki ainda mas fuerte, tabata 
momento cu Prome Minister Evelyn Wever Croes, 
tambe e actual lider di MEP, a anuncia durante un 
conferencia di prensa na sede di e partido na Santa 
Cruz, cu campaña a start pa su partido. 


Un serie di desaroyonan politico a bin ta fortifica e 
rumornan aki, caminda e ultimo desaroyo bergon- 
soso cu a tuma luga siman pasa caminda RST, 
Landsrecherche y Ministerio Publico a penetra den 
centro di gobernacion, esta Cocolishi, buscando 
prueba di malversacion y otro violacionnan cu lo a 
tuma luga. 


E figura central di e investigacion aki t’e Minister 
di permiso, esta Glenbert Croes kende oficialmente 
ainda no a wordo declara sospechoso di cosnan 
incorecto y ilegal pero cu ta causando hopi daño 
n’e gobierno di su prima Evelyn Wever Croes. 


Na momento cu e “inval” a bira conoci, a spera un 
reaccion mesora di e lider di MEP, kende na 2021 a 
bandona su oficina den Cocolishi y cana bay oficina 
di Gobernador Alfonso Boekhoudt, caminda el a 
entrega sorpresivamente retiro di Parlamento. 


Na mes momento el a yama reunion nobo pa luna 
di Juni y resultado di eleccion a bira un problema 
grandi, caminda Presidente di ‘Hoofedstembureau’ 
a wordo cuestiona formalmente pa su forma di 
procede y no kier a honra peticion di varios partido 
cu a exigi un reconteo di votonan pa cosnan cu 
tabata mustra hopi sospechoso. 


Fuera di Presidente di e Conseho Electoral, a 
comision ta a conta cu miembronan Hubert Maduro, 
Marco Christiaans y un otro candidato y cu sosten 
di Director di Censo, esta Sharina Luidens. 


Ta conoci cu Marco Christiaans, den e rapport final 
a pidi pa pone un frase na Hulandes caminda e ta 
indica cu lo no firma e aprobacion pero esaki nunca 
a tuma luga ya cu den bista di tur hende, a dicidi 
di kima e planianan di votacion, den un accion cu 


Gobierno sondeando candidato pa Presidente di Hoofdstembureau 


a percura pa hopi decepcion y caminda a lanta duda den e forma di procede di un 
oficial halto di husticia. 


ELECCION NOBO 
Cu tin eleccion nobo na caminda ta mustra di ta mas cerca cu nunca, ya cu den 
cuestion di apenas algun dia of siman, por a nota varios nombramento tumando 
luga na varios departamento di gobierno, caminda gobierno ta dunando indicacion 
di kier aloca su hendenan prome cu tur cos termina. 


Fuera di esey AWEMainta a ser informa cu gobierno lo ta sondeando of buscando un 
candidato pa asumi e posicion di Presidente di e Conseho Electoral Nacional, mien- 
tras cu normalmente na algun luna prome cu eleccion, ta nombra miembronan cu lo 
traha den e Conseho Electoral. 
Esaki ta indicacion hopi concreto cu pueblo lo por spera un eleccion tempran atrobe 
y cu tin desaroyonan cu ta mustra cu Prome Minister Evelyn Wever Croes, un biaha 
mas lo no mira su gobierno cumpli cu su di dos termino. 

TUR aña di nobo for di luna di juni pa december 
nos conoce como lunanan di yobida of tempo- 
rada di horcan. Pa algun esaki ta un bendicion, 
pa salud publico esaki por ta un peliger. 


Yobida ta nifica bida y cu bida tambe e posibil- 
idad pa sangura broei y ocasiona brote di male- 
sanan transmiti pa sangura manera Dengue, 
Chikungunya y Zika. Pa evita cu Aruba por 
enfrenta brote di un di e malesanan transmiti pa 
sangura manera a sosode den pasado, ta impor- 
tante pa comunidad completo pone atencion. 
Sangura mester awa pa por pone su webonan. 
Si cada persona percura pa rond di su cas no 
tin awa para despues di cada yobida, hunto nos 
por mantene e cantidad di sanguranan rond di 
nos isla abou y asina tambe reduci e cantidad di 
sanguranan cu por transmiti malesa. 


Con nos por haci esaki? 
• Tira afo of warda tur obheto cu por retene awa 
innecesariamente paden y rond di cas, scol y 
trabou. Por ehempel scoter bou mata, tire, co’i 
hunga pafo, vaas cu mata of flor y mas. 
• Tapa tur awa para cu tin proposito manera e.o, 
pa muha mata of duna bestia tur dia. Por ehempel 
hemchi bou airco of bari cu awa di yobida y mas. 
Ta extra alerta riba awa para cu proposito di bida 
pa mata of mascota por ehempel vaas cu mata 
of flor, baki awa di bestia, vijver cu mata di lili y 
mas. 


Di dos (2) paso ta proteha bo mes pa bo no haya 
un malesa transmiti pa sangura door di: 
• Bisti paña cu manga y pia largo durante oranan 


Ministro encarga cu Turismo & Salubridad ta anuncia cu entrante 
12 juni 2024 durante 14 dia lo tin oportunidad pa un y tur tuma 
conocemento na Departamento di Legislacion y Asunto Huridico, 
Schotlandstraat 53, di un peticion cu a ser haci pa obtene un 
kofÏehuis- y un restaurantvergunning A pa e parcela Caya 
G.F. Betico Croes 49, Lok 3. E permisonan aki ta concerni e.o. 
benta di bebida sterki por detal y cuminda pa wordo consumi den 
e parcela. Den e periodo aki tur hende por expresa por escrito nan 
desacuerdo contra dunamento di e permisonan menciona, dirigi 
na e Ministro encarga cu Turismo & Salubridad via intermediacion 
di Director di Departamento di Legislacion y Asunto Huridico, 
Schotlandstraat 53. 


Temporada di yobida 


Tin su peliger pa salud publico 


di atardi pa anochi. 
• Uza repelente contra sangura riba cuero cu no ta cubri cu paña. 
• Den espacio pafo di cas, cende un mecha of uza bela contra sangura. 
• Cera porta y bentana di cas prome cu bira scur of uza screen. 
• Evita di bishita areanan unda bo sa cu tin hopi sangura. 
• Spuit paden di cas, camber, oficina y areanan cu bo ta frecuenta regu- 
larmente cu producto pa mata sangura. 


Di tres (3) paso ta proteha otronan rond di bo ora cu bo tin un malesa 
transmiti pa sangura, esaki bo ta haci door di evita pa bo wordo pica pa 
sangura.  


E sintomanan di malesanan transmiti pa sangura ta entre otro: 
• Keintura. 
• Dolor di cabes. 
• Biramento di stoma y sacamento. 
• Dolor di weso, joints y musculo. 
• Dolor di wowo. 
• Rash riba curpa. 


Si bo ta presenta e sintomanan aki, consulta bo dokter di cas. 


Si bo persona ta sinti hopi molester di sangura, GKMB ta conseha pa 
haci un bon inspeccion rond di cas y elimina tur awa para. Si despues 
di haci inspeccion ainda e molester ta continua, por yama GKMB na 
5855533 pa informa. 

EXECUTORIALE VERKOOP 
Ten overstaan van notaris mr. Chamila Agnella Tromp of 
haar waarnemer zal op vrijdag 28 juni 2024 om 10:00 
uur 's-morgens in het Auditorium van de Kamer 
van Koophandel te Aruba aan de J.E. Irausquin 
Boulevard 10, Oranjestad, Aruba, in één zitting bij opbod 
en afslag in het openbaar worden verkocht, ex artikel 
3:268 van het Burgerlijk Wetboek van Aruba: 
Een woonhuis plaatselijk bekend als 
WAYACA 365 


staande op een perceel eigendomsgrond ter grootte van 
ongeveer zevenhonderd zeven en twintig vierkante meter (± 
727 m2), gelegen te Wayaca in Aruba, welk perceel afkomstig 
is van het moederperceel kadastraal bekend als Eerste 
Afdeling Sectie T nummer 40, thans bekend met index 
nummer D4276. 



Inzetprijs: Afl. 1.462.000,00 


Een onherroepelijk en onvoorwaardelijk onderhands bod kan 
worden uitgebracht tot uiterlijk donderdag 13 juni 2024 ten kantore 
van Newleaf Notary, J.E. Irausquin Boulevard 22 te Aruba, of via 
email: auction@newleafaruba.com 
Het biedingsformulier is zowel op het kantoor van Newleaf Notary 
alsmede op de website www.newleafaruba.com verkrijgbaar. 
Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
Op de veiling zijn van toepassing de Algemene Veilingvoorwaarden 
Voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 


Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


DEN e dianan nos dilanti, e contribuyentenan cu 
ta registra pa inkomstenbelasting lo bay ricibi nan 
formulario di declaracion di inkomstenbelasting di 
aña 2023 via post manera custumber. 


Fecha oficial 
E fecha oficial di otorgamento ta 9 di augustus 
2024. Pa ley e contribuyentenan ta haya 2 luna di 
tempo pa yena y entrega e formulario menciona; 
pues e ultimo dia pa entrega esaki ta dia 9 di 
october 2024. 


Extension di termino 
Banda di e termino legal di 2 luna, Departamento di 
Impuesto ta duna automaticamente 2 luna mas di 
tempo pa por entrega e declaracion. E fecha final 
pa e clientenan cu kier haci uzo di e 2 luna extra ta 
9 di december 2024. No tin mester di haci un peti- 
cion oficial pa haci uzo di e extension (“uitstel”). 


Prepara documento 
Departamento di Impuesto ta recomenda pa 
prepara tur documento necesario relaciona cu 
entrada 
y gasto di aña 2023 por ehempel: salario anual, 
pensioen di trabou, pensioen di biehes, pensioen 
di viudo of huerfano, entrada di huur di propiedad, 
entrada di ‘side-jobs’, carta di interes di banco y/ 
of otro 
instancia, seguro di bida, comprobante di dona- 
cionnan haci, comprobante di gastonan di scol di 
yiu cu ta studia den exterior etc. 
E clientenan cu tin un empresa propio (eenman- 
szaak), tambe mester prepara nan relato anual di 
aña 2023. Den caso cu e cliente mes no por traha 
e relato anual aki, ta recomendabel pa busca un 
consehero cu conocemento adecua di e materia di 
impuesto. 


Obligacion legal 
Yena y entrega e formulario ta un obligacion legal. 
Door di yena y entrega e formulario na tempo, e 
cliente ta evita cu e ta haya un cobransa (taxativo) 
cu boet. 
Ademas pa medio di e declaracion, e cliente ta 
haya e oportunidad pa haci uzo di su derecho di 
deduci su gastonan. 


E fecha oficial di otorgamento 


ta 9 di augustus 2024 


E formulario di declaracion di 
inkomstenbelasting 2023 a sali 

DESDE comienso di Gabinete Wever-Croes I, a trece dilanti e necesidad di reforma e 
sistema educativo na Aruba, hayando inicialmente un resistencia fuerte. E ex-minister 
di Enseñansa, Rudy Lampe, a enfrenta critica y welga tempo cu el a propone cambio 
manera aumenta e añanan di scol di 3 pa 4 aña. Sinembargo, cu e actual Minister di 
Educacion, Endy Croes, e cambionan aki ta avansando sin e mesun oposicion publico, 
cu a genera un sentimento di hipocresia entre algun sector. 


Den combersacion cu algun studiante y ex-studiante di Scol Practico pa Ofishi (SPO), 
hopi a expresa cu cuanto mas tempo nan mester pasa n’e scol, preparando nan mes 
miho pa drenta e mercado laboral. No obstante, e proposicion nobo di Minister Croes 
ta sugeri cu e studiantenan cu ta drenta SPO, ya sea pa deficiencia educativo of pa 
comportacion fo’i sla, lo tin menos oportunidad pa drenta den Educacion Profesional 
Basico (EPB). 


Den un actividad reciente, e minister a asisti na un presentacion di e comision encarga 
pa extende e duracion di SPO di 3 pa 5 aña. E comision aki ta inclui miembro di e Dienst 
Publieke Scholen (DPS), funcionario di enseñansa profesional, e conseheronan di e 
Ministerio di Enseñansa y Deporte, e representantenan di OAA y e management team di 
SPO di tanto Brasil como Santa Cruz. 



Stichting Reclassering en Jeugdbescherming Aruba is onder andere belast met het rapporteren over, toezicht 
houden op en begeleiding van personen die verdachte worden van een strafbaar feit of een strafbaar feit hebben 
gepleegd. In dit kader roepen wij per direct sollicitanten op voor de volgende functie: 
 
Administratief medewerker: 40 u.p.w. 
Ondersteunt de reclasseringsactiviteiten door het uitvoeren van diverse administratieve taken en het bijdragen 
aan een soepel verloop van de operationele processen binnen de organisatie. 
Functie-inhoud: 
 Verwelkomt bezoekers aan de receptie en zorgt voor een vriendelijke en professionele ontvangst; 
 Beantwoordt vragen van bezoekers en biedt algemene informatie over onze organisatie en haar diensten; 
 Verwerkt 
binnenkomende 
en 
uitgaande 
correspondentie, 
inclusief 
e-mails, 
brieven 
en 
telefoongesprekken; 
 Maakt dossiers van cliënten aan en registreert relevante informatie van cliënten in het registratiesysteem; 
 Ontvangt betalingen en registreert ontvangstbewijzen; 
 Verzorgt algemene administratieve ondersteuning, zoals het verwerken van facturen, het bestellen van 
kantoorbenodigdheden en het organiseren van vergaderingen. 
 Beheert en onderhoudt het archiefsysteem van de organisatie, inclusief het categoriseren, organiseren en 
archiveren van documenten en dossiers volgens de vastgestelde procedures; 
 Onderhoudt contact met verschillende ketenpartners; 
 Zorgt ervoor dat alle administratieve processen goed verlopen. 
Functie-eisen: 
 Afgeronde MBO opleiding, bij voorkeur in een administratieve of verwante richting; 
 Bewezen ervaring in een administratieve functie, bij voorkeur binnen een soortgelijke organisatie of 
sector. 
 Goede organisatorische vaardigheden en oog voor detail; 
 Kennis van en/of ervaring met het werken met geautomatiseerde systemen en kantoorsoftware (o.a. 
Excel, Word); 
 Kennis en ervaring met Quickbooks is een pré; 
 Kennis van de doelstellingen en inrichting van Stichting Reclassering en met het forensisch werk; 
 Uitstekende mondelinge beheersing van het Nederlands, Papiamento, Engels en Spaans; 
 Goede schriftelijke communicatievaardigheden in het Nederlands en Papiamento; 
 Het vermogen om zelfstandig te werken en tegelijkertijd effectief in teamverband te functioneren; 
 Hoge mate van integriteit. 


Wij bieden een uitdagende en afwisselende baan. De aanstelling is voor de duur van een jaar, met uitzicht op een 
verlenging. Heb je nog vragen over de functie dan kun je bellen met Mevr. Pemberton-Leonard bereikbaar onder 
telefoonnummer 00297 – 5821496/ 5822491. 


Je sollicitatiebrief met CV kun je uiterlijk 21 juni 2024 sturen naar info@reclasseringaruba.com 


We kijken ernaar uit om jouw sollicitatie te ontvangen en meer te horen over hoe jij kunt bijdragen aan ons team. 


Awe tur hende ta keto 


Decision pa extende e añanan escolar na SPO ta ad hoc 


E comision tambe a consulta cu e Departamento di 
Enseñansa y e Instituto Pedagogico di Aruba (IPA). 
Durante un reunion cu e docente y e teamnan di 
maneho, DPS a presenta un informe detaya riba 
e trabaonan realisa pa amplia e duracion di SPO. 
Minister Croes a destaca cu su obhetivo ta cuminsa 
otro aña escolar na augustus di 2024 cu klas 4 y e 
aña siguiente, introduci klas 5. E informe ya a wordo 
comparti cu e docentenan y e Minister a pidi nan coop- 
eracion pa revisa e presentacion, formula pregunta y 
traha hunto den e proyecto aki. 


“Ta evidente cu cualkier proyecto nobo por enfrenta 
dreto, pero lo corigie pa ofrece un miho producto y 
brinda oportunidad husto pa nos hobennan,” Minister 
Croes a afirma. Fuera di esey lo extende e duracion di 
Instituto Profesional di Ofishi (IPO) di 3 pa 4 aña, cu 
un aña adicional di coaching despues di e graduacion. 


Cu e introduccion di klas 4 y 5, e studiantenan lo caba 
scol cu su mayor di edad, loke lo permiti nan adapta 
miho n’e mercado laboral y/of sigui cu nan profe- 
sionalisacion “Nos ta hopi contento cu e proyecto 
aki y nos lo apoy’e p’e wordo implementa e proximo 
aña escolar,” Minister Cruz a conclui den un relato di 
prensa. 


Cu e echo aki, nos tin di remarca cu “esun cu ta 
manda ta dicidi” y esey a tuma luga. Por ultimo, nos ta 
lamenta e posicion di e muchanan cu ta actualmente 
na SPO, ya cu tin di nan ta traha masha masha duro 
mes pa por tin un chens pa sikiera mira e edificio di 
EPB y yam’e “Mi Scol.” Pero cu e reforma aki, esey 
claramente ta un echo imposibel. 


Berdad tur proceso ta tuma su tempo, pero mester 
mira tambe si e ta na bentaha di e studiante mes y 
no solamente na beneficio di otro. Pensa riba nos 
muchanan, puntra nan kico nan kier of tin mester, 
prome cu tuma un decision ad hoc asina. 
Cambio ta bon, pero tuma tempo pa hacie, ta miho 
ainda. No lubida cu sopi pura ta sali salo. 

su asignacion na un di dos aña como comandante, kibrando e tradicion di 
25 aña di asignacion di un aña. 


CSl di Merca na Corsou, hunto cu e di 429th Expeditionary Operations 
Squadron, ta hunga un rol crucial den e operacionnan multinacional di 
avion enfoca riba e misionnan di detencion, monitor y siguimento vital p’e 
esfuersonan contra droga den e region. 
Estableci a traves di un acuerdo multilateral entre Reino di Hulanda y Merca, 
CSL Curacao ta sirbi como un luga temporal di despliege p’e avionnan y 
tripulacion envolvi den e operacionnan contra droga. 


WILLEMSTAD - Dia 31 di mei, un importante 
tradicion militar a tuma luga ora cu Luitenant 
Coronel David C. Gorman a pasa mando di e 
Localisacion di Siguridad Cooperativo (CSL) 
di Merca na Corsou pa Luitenant Coronel 
Russel M. Webb. E cambio ceremonial aki ta 
simbolisa e transicion sin problema di lider- 
azgo y identidad di e unidad, a pesar di e 
cambio den autoridad individual, marca p’e 
paso simbolico di e bandera ceremonial di e 
comandante saliente p’esun entrante. 


E evento a conta cu presencia di figura destaca 
manera e Consul Generla di Merca, Margy 
Bond, Coronel Eric Mewes, Subcomandante di 
e Forsanan di Hulanda den Caribe y Coronel 
Matthew G. McKinney, Comandante di e di 
612th Theater Operations Group y 474th Air 
Expeditionary Group, entre otro. 


Durante su mando, Luitenant Coronel a lidera 
CSL den e sosten na 746 mision di contranar- 
cotico, totalisando mas di 4 mil ora di vuelo, 
marcando un record di dies aña. E misionnan 
aki a hiba na confiscacion di 540 ton metrico 
di narcotico balora na mas di 2.2 mil miyon 
dollar, casi duplicando e confiscacionnan di e 
aña anterior. 


Fuera di esey, e esfuersonan colaborativo cu 
e avionnan di NATO C-17 a facilita e despliege 
di e mision MQ-9 di e Forsanan Aereo Real di 
Hulanda fo’i Corsou pa Rumania. 


Tambe, Luitenant Coronel Gorman a traha 
diligentemente pa fortalece e asociacionnan 
cu e forsanan di Hulanda, Francia y Reino Uni 
den Caribe, mientras cu e cooperacion cu 
Curacao Airport Partner a mehora, pa opti- 
malisa e sosten mutuo den e maneho di e 
aeropuerto. 


Su sucesor, Luitenant Coronel Russell Webb, 
kende anteriormente ta fungi como Director 
di Operacion na CSL Corsou y como di dos na 
mando di Luitenant Goronel Gorman, ta marca 
un echo historico p’e unidad door di extende 


Cambio di Comando den e localisacion di 
Siguridad Cooperativo di Merca na Corsou 

DEN e ciudad fronteriso sofocante di Reynosa, Mexico, mas 
di mil migrante for di Centro America y Venezuela a reuni 
den e refugio Senda De Vida, reflexionando ansiosamente 
riba ki dia nan lo por crusa pa Merca. 
E incertidumbre aki ta sigui e orden ehecutivo reciente di 
presidente Biden, cu efectivamente a cera e frontera entre 
Merca y Mexico pa mayoria di e solicitantenan di asilo for di 
5 di juni. 


E maneho nobo, diseña pa maneha e aumento repentino 
den e crucenan, a laga hopi migrante sintiendo nan mes 
bandona. “Mi ta sinti cu mi ta atrapa akinan”, Reison Daniel 
Peñuela, un Venezolano di 29 aña, a lamenta. E, hunto cu 
hopi otro, a yega cu e speransa di yega Merca, solamente pa 
ta den un limbo. 


E director di e refugio, Héctor Silva de Luna, a nota un 
disminucion notabel den e cantidad di migrante cu ta yega 
na e frontera, y hopi ta warda awor den ciudadnan mas 
paden manera Monterrey y Ciudad di Mexico. Sinembargo, 


esnan na frontera ta keda ansioso y insigur referente nan 
futuro. 


Nuvia Baires, un Salvadoreño di 34 aña, tabata un di e poco 
personanan cu a ricibi bon noticia. El a haya un entrevista di 
asilo via e app CBP One, cu e orden nobo no ta afecta. “Dios 
a contesta mi oracion”, el a sclama, mientras otronan rond 
di dje tabata sinti nan mas derota. 


Hermana Norma Pimentel di Caridadnan Catolico na 
McAllen, Texas, a informa di un caida significativo den e 
cantidad di persona den su centro di apoyo, di un averahe 
diario di 600-800 persona na solamente 133. E impacto di 
e orden nobo ta evidente, aunke activistanan di inmigracion 
ta planea pa contesta esaki den corte. 


E migrantenan na Ciudad Juárez, incluyendo Jorge Gómez 
di Honduras y Karen Piamo di Venezuela, tambe a sinti e 
peso di e restriccionnan nobo. Gómez, cu a yega despues 
di e ceramento di frontera, a expresa miedo di deportacion. 
Entretanto, Piamo, cu a yega na e frontera cu su famia mesora 
cu e noticia a sali na cla, a sinti un sentimento profundo di 
desespero. 


Mientras e incertidumbre ta yegando, hopi migrante na fron- 
tera ta keda den un estado di anticipacion ansioso, sin sa ki 
ora of si nan por crusa pa Merca. 


Causando ansiedad y miedo 


Migrantenan enfrentando incertidumbre 


cu ceramento di frontera Mericano 

E Prome Minister nobo di Haiti, Garry Conille, a wordo hospi- 
talisa ayera nochi na Puerto Príncipe algun dia despues di 
yega e pais. E gobierno a declara cu Conille, ta sinti su mes 
un poco malo despues di un siman di actividad intenso, pero 
ta den condicion stabiel y a gradici e simpatisantenan pa su 
apoyo. 


Louis Gérald Gilles, miembro di e conseho presidencial di 
transicion, a confirma e hospitalisacion di Conille, pero no 
a duna mas detaye. Un persona cercano na Conille, papi- 
ando anonimamente, a menciona cu e Prome Minister, kende 
ta asmatico, ta parce di tin dificultad pa hala rosea, loke a 
provoca e yamada di atencion medico urgente. 


Oficialnan di alto rango, incluyendo Frantz elbé, director 
di Polis Nacional di Haiti, y Bruno Maes, representante di 
UNICEF na Haiti, a wordo mira ingresando hospital. E area 
pafo di e hospital tabata blokia pa SUV cu glas getint, atray- 
endo un multitud di curioso. 


Conille, selecta como Prome Minister riba 28 di mei, ta 
enfrenta retonan significativo, incluyendo atende cu violencia 
general di gang. Esaki ta sosode ora Haiti ta prepara pa 
un despliegue apoya pa Nacionnan Uni di un forsa policial 
Keniano, retrasa pa falta di un Prome Minister despues di 
e renuncia di Ariel Henry riba 25 di april. Henry a renuncia 
despues di atake coordina di gang riba 29 di februari, cu a 
inclui asaltonan na stacionnan di polis y e aeropuerto inter- 
nacional principal, cu a conduci na mas di 4.000 recluso 
libera di prizon. 


Conille a yega Haiti dia 1 di juni, despues di a bira director 


regional di UNICEF pa Latino America y Caribe. Su mandato 
anterior como Prome Minister di Haiti tabata for di october 
2011 te mei 2012 bou di presidente Michel Martelly. 


For di su regreso, Conille a intercambia activamente cu 
funcionarionan y a inspecta diferente parti di Port-Au-Prince. 
Su actividadnan reciente a inclui bishita e aeropuerto inter- 
nacional principal, cu a habri bek despues di a cera pa tres 
luna pa motibo di violencia di gang, y reuni cu lidernan di 
negoshi y compania di telecomunicacion. 


E hospitalisacion di Conille ta tuma luga den medio di e 
esfuersonan cu ta tumando luga y net ora cu e conseho di 
transicion ta continua cu e discusionnan riba e nombronan 
nobo di e Gabinete di Haiti. 


Prome Minister nobo di Haiti hospitalisa 


algun dia despues di su eleccion 

PRESIDENTE di Francia, Emmanuel Macron, a disolve 
Asamblea Nacional y a anuncia eleccionnan parlamentario 
adelanta despues di un perdida significante p’e extremidad 
derechista den eleccionnan parlamentario Europeo. E asina 
yama exitpoll a revela cu e partido Rally Nacional (RN), 
lidera pa Jordan Bardella, a obtene 31.5% di e votonan, 
mientras cu e partido Renacimiento Di Macron a logra sola- 
mente 15.2%. 


E lider di RN, Bardella, a califica e resultado como un 
“mensahe hopi cla” pa Macron, urgiendo e pa disolve parla- 
mento. Macron a contesta lihe, programando e prome 
buelta di eleccion parlamentario pa 30 di juni, cu un di dos 
buelta riba 7 di juli. “E decision aki ta serio, pisa, pero mas 
cu tur cos ta un acto di confiansa”, Macron a declara den un 
discurso nacional. 


Marine Le Pen, lider parlamentario di RN, a yama e medida 
bon bini y a declara: “Nos ta cla pa tuma poder si e Francesnan 
pone nan confiansa den nos.” El a enfatisa e compromiso di 
RN pa combati inmigracion masivo, mehora poder di compra 


y reindustrialisa e pais. 


Macron a enfrenta retonan durante su segundo mandato, 
invocando frecuentemente articulo 49.3 pa aproba leynan 
sin un voto parlamentario, cu a genera critica di legisla- 
donan di oposicion y publico. Un fuente di Elysee serca di 
Macron a destaha e existencia di un “mayoria republicano” 
cu ta opone ideologia di extremidad derechista y a expresa 
su confiansa den convence e publico. 


E disolucion aki ta e prome desde 1997, ora cu e decision 
di Jacques Chirac a conduci na un mayoria socialista bou di 
Lionel Jospin. E proximo eleccion lo determina e composi- 
cion di e camara abou di 577 miembro di Francia. 


Den un evento relaciona, e Prome Minister di Belgica, 
Alexander De Croo, a renuncia despues di e mal desempeño 
di su partido den e eleccionnan nacional y Europeo. 


Su Partido Open VLD a logra solamente 5.8% di e votonan, 
mientras cu e Vlaams Belang derechista y e nacionalista 
flamenco N-VA a lidera cu 14.8% y 14.2%, respectivamente. 
De Croo a priminti un transferencia adecuado di poder na su 
sucesor. 


Despues di perdida aplastante di voto di UE na extremo derechista 


Macron ta convoca eleccionnan adelanta 

D E P O R T E 


deporte@awemainta.com 


Chaco Taekwondo Academy a sali Best 
Team den Aracari Taekwondo Cup 2024 


DEN fin di siman Brazil Taekwondo Stichting a organisa Aracari 
Taekwondo Cup. Aracari Taekwondo Cup tabata e di dos cuali- 
ficacion pa Best of the Best 2024. 


Chaco Taekwondo Academy a derota tur e scolnan un biaha 
mas y a logra score mas punto cu nan 7 miho bringadonan. 


Master Clifford Rasmijn di Brazil Taekwondo Stichting a felicita 
Chaco Taekwondo Academy cu nan di dos logro p’e aña aki. 
Representante di Aracari a haci entrega di tur e premionan. 

CELEBRANDO su di 120 aniver- 
sario, diadomingo, 9 di juni pa 6:00 
AM, Guardian Group a zona e fluit na 
su oficina, marcando comienso di e di 
10 edicion di My Guardian Group Walk 
& Run Aruba. Despues di varios luna di 
dedicacion y preparacion e momento 
tan spera a yega caminda mas di 
1800 participante, grandi y chikito, a 
bay e XMile yen di determinacion pa 
completa e walk and run di 10km y 6 
km cu a cuminsa y caba na oficina di 
Guardian Group. 


Resultado competencia 
Cu un tempo di 00:35:45, e prome 
coredo masculino, Christiaan Jansen, a 
crusa e finish line. Sigui pa Kevin Sousa 
(00:36:59) y Jesus Galea (00:37:09). E 
prome coredo femenino, Lana Gobert, 
a yega final cu un tempo di 00:40:44. 
Sigui 
pa 
Jouraima 
Koolman-Ras 


(00:45:45) y Ginny Tromp (00:47:54). 


Den e categoria 6KM cu un tempo di 
00:19:30, e prome coredo mascu- 
lino, Christian Pereira, a crusa e finish 
line. Sigui pa Dylan Giel (00:20:53) y 
Ruliano Bernabela (00:21:14). E prome 
coredo femenino, Rebecca Jansen, a 
yega final cu un tempo di 00:23:40. 
Sigui pa Pauline Vackier (00:24:20) y 
Emma Gobert (00:24:36). 


E ganadonan absoluto di e My Guardian 
Group Walk & Run Aruba 2024, Lana 
Gobert, Christiaan Jansen, Rebecca 
Jansen y Christian Pereira lo bay repre- 
senta Aruba n’e proximo My Guardian 
Group Walk & Run na Curaçao cu lo 
tuma luga dia 27 di october 2024. 
Pa un bista completo di e resulta- 
donan di tempo di e competencia, 
bishita: https://results.sporthive.com/ 
events/7178220627754586624 


Donacion 
Guardian Group Fatum ta pone hopi 


importancia riba su responsabilidad 
social. Den cuadro di esaki tur aña parti 
di e fondonan recauda cu e My Guardian 
Group Walk & Run ta bay pa dona- 
cion. E aña aki e compania di seguro a 
scoge pa sosten Beyond Sports Limit 
Foundation como tambe Centro di 
Bario Lago Heights. Asina Guardian 
Group Fatum ta yuda promove, sostene 
y contribui na nos hoben nan cu ta e 
futuro di nos comunidad. 


Gradicimento 
Un danki ta bay na un y tur, partici- 
pante nan, team completo di colega 
boluntario nan, nos stakeholders: KPA, 
Rode Kruis, IBISA, Volunteers Motor 
unit, Patrishi sports, tambe na organ- 
isacion nan cu a cubri nos waterpost 
nan Sportz4U, Whitesharks baseball 


organization y Animal Rights Aruba di 
cual Guardian Group ta aporta tambe 
na nan causa y asina bay e XMile pa 
Aruba. 


Un danki special ta bay na tur colab- 
orado y patrocinado: ALBO Aruba, 
Aruba Triathlon Association, Romar 
Trading y Gatorade, IBISA, Ling & sons, 
Nature’s discount, Printshop, Power 
FM, Swingmasterz, Sit & Sip,Total 
Services y Nescafe Coffee. 


Hunto nos a bay e XMile y organisa un 
otro My Guardian Group Walk & Run 
inolvidabel! 
Sigui Guardian Group Fatum su social 
media pa tur e imagen nan. Pasobra 
celebrando 120 aña, nos ta bay e XMile 
pa sigura bo smile. 


Aruba a bay e XMile 


Resultado My Guardian Group Walk & Run 2024 

ULTIMO lunanan, alumnonan di Filomena College MAVO 
(FCM) na San Nicolas tawata activo riba e tereno di deporte. 
FCM tin como meta, stimula mas hopi posibel e talento dje 
alumno. 
Recientemente e alumnonan KEONDRE HARRIGAN y ELIJAH 
BLIJDEN a ser felicita pa nan docentenan como cu hunto 
cu nan team di Basketball, esta Stealers di San Nicolas 
y Futbol, Estrella di St. Cruz, a sa di gana medayanan di 
campeon 2024. 


Tambe e mucha muhenan di Volleyball a sa di conkista e 
medaya di zilver den e campeonato di volleyball escolar 
2024. Nan tawata bou guia di meneer di gym, Roan Petronia. 
Director adhunto Ebby Goedgedrag a felicita y motiva nan 
pa sigui practica nan deporte preferi. 


Filomena College orguyoso di su alumnonan deportivo 

CARLOS Alcaraz a reclama su prome 
titulo di Roland Garros diadomingo, 
superando Alexander Zverev den un 
emocionante final di cinco set. E Spaño 
di 21 aña a derota Zverev 6-3, 2-6, 5-7, 
6-1, 6-2, como e homber mas hoben cu 
a gana un Grand Slam riba tres super- 
ficie diferente. 


E victoria di Alcaraz di cuatro ora y 
19 minuut a haci’e e prome hungado 
desde Rod Laver na 1962 pa gana tanto 
e semifinal como e final den cinco set 
n’e French Open. A pesar di a cay dos 
set pa uno atras, Alcaraz a eleva su 
nivel, ganando 12 di e ultimo 15 wega 
pa sigura su di tres corona importante 
den tres temporada consecutivo. 


Reflexionando 
riba 
cu 
repertorio, 


Alcaraz a expresa gratitud na su ekipo 
y a bisa: “e ultimo luna nos tabata 
bringa hopi cu e lesion. Mi ta realmente 
agradecido di tin e ekipo cu mi tin y e 
hendenan cu mi tin rond di mi.” 


E victoria di Alcaraz ta suma na su 
impresionante curriculum, loke ta haci’e 
11-1 den wega di cinco set, y su unico 
derota tabata n’e Australian Open di 
2022. Su triunfonan riba cancha duro 
n’e US Open di 2022 y riba yerba na 
Wimbledon di 2023 ta enfatisa ainda 
mas su versatilidad. 


Na final, tur dos hungado a mustra 
variedad strategico, pero e capacidad 
di Alcaraz pa hunga bou di presion a 
resulta decisivo. El a converti nuebe 


di 16 punto di break, mientras Zverev 
a probecha solamente seis di su 23 
oportunidadnan. 


Zverev, amabel den e derota, a elogia 
Alcaraz y a bisa: “Pabien Carlos. E di 
tres Grand Slam, 21 aña. Ta increibel. 
Bo ta miembro di e Hall of Fame y bo tin 
solamente 21 aña.” 


E partido a mira momentonan crucial, 
incluyendo un retencion crucial di 


Alcaraz den e di cinco set despues di 
un wega disputa. Alcaraz a reconoce 
Zverev su resiliencia y etica di trabou, 
predicando exito den futuro p’e Aleman. 


Alcaraz, e di shete Spaño cu a gana e 
Coupe des Mousquetaires, lo subi na 
number 2 di mundo den e rankings. Su 
entrenador, Juan Carlos Ferrero, kende 
a gana e titulo na 2003, ta uni n’e cele- 
bracion di e paso significativo aki den e 
carera di Alcaraz. 


Carlos Alcaraz ta triunfa riba Zverev pa 
gana su prome titulo di Roland Garros 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


BOXDO Ryan Garcia a ser aresta ayera na Beverly Hills pa 
presuntamente causa daño na Hotel Waldorf Astoria, segun 
polis. E incidente a tuma luga rond di 5:15 pm ora local ora 
cu polis di Beverly Hills a contesta un yamada di un “persona 
intoxica.” 


Lt. Andrew Myers di Departamento di Polis di Beverly Hills a 
informa cu e gerencia di e hotel a acusa Garcia, un huesped 
registra, di causa aproximadamente $15.000 daño na 
propiedad di un camber y e gang. E naturalesa di e daño no 
tabata detaya, pero e strea di boxeo di 25 aña a ser aresta 
pa delito grave di vandalismo. Abogado di Garcia, Darin 
Chávez, a menciona cu Garcia tambe por enfrenta cargonan 
di intoxicacion publico. 


Despues, Garcia a wordo hiba hospital pa Departamento di 
Bombero di Beverly Hills pa ricibi atencion medico. E deta- 
yenan di e tratamento cu el a ricibi no a keda revela. 


Chávez a emiti un declaracion reconociendo e detencion 
di García y a destaca e periodo desafiante cu García ta 
enfrentando actualmente. “Esaki ta yega na un momento 
extraordinariamente desafiante pa Ryan, kende a trata cu 
noticia devastador di salud di su mama”, Chávez a declara. 
El a enfatisa e frankeza di Garcia pa cu su lucha cu salud 
mental y a pidi apoyo y comprension publico. 


Garcia, e ex campeon interino di peso lihe di WBC, tin un 
record profesional di 25-1, cu 20 victoria pa knockout. A 


pesar di su detencion, su team ta pidi fanaticonan pa sigui 
apoy’e mientras e ta pasando den retonan personal. 


E incidente ta enfatisa e lucha continuo cu Garcia a enfrenta, 
tanto personal como profesionalmente, y ta genera preocu- 
pacion riba e impacto di e problemanan aki riba su carera y 
bienestar mental. Mientras cu e investigacion ta continua, 
comunidad di boxeo y fanaticonan di Garcia ta spera mas 
actualisacion di su situacion. 


Boxdo Ryan Garcia 
Boxdo Ryan Garcia 


aresta na Beverly 
aresta na Beverly 
Hills pa presunto 
Hills pa presunto 
daño na un hotel 
daño na un hotel 

MAX Verstappen a sigura un victoria 
dramatico den e Grand Prix di Canada, 
superando condicionnan humedo, varios 
periodo di Auto di Siguridad y un compe- 
tencia duro di Lando Norris di McLaren. 
E careda yen di accion na Circuit Gilles 
Villeneuve a mira Verstappen y Red Bull 
recupera despues di nan problema na 
Monaco. 


E careda a cuminsa den condicion di 
awasero cu George Russell, cu a logra 
e pole position, liderando e peloton. 
Norris a haci su movecion lihe, adel- 
antando tanto Verstappen como Russell 
ora e pista a cuminsa seca. Sinembargo, 
un Auto di Siguridad prematuro causa 
pa un accidente di Logan Sargeant a 
reorganisa e campo, lagando Norris na 
di tres luga. 


Verstappen a probecha di e renobacion, 
manteniendo su bentaha den condi- 
cionnan cambiante. El a nabega habil- 
mente door di mas awasero y e transicion 
di neumatico intermedio pa neumatico 
liso, saliendo ileso di otro periodo di 
Auto di Siguridad provoca pa un colision 
entre Carlos Sainz y Alex Albon. 


Norris a recupera di dos luga door di un 
bataya feroz na mita di careda cu Russell, 
kende finalmente a contenta su mes cu 
di tres luga despues di un bataya na final 
di e careda cu su compañero di ekipo 
Lewis Hamilton y e compañero di ekipo 
di Norris na McLaren, Oscar Piastri. 


E careda tabata marca pa yamada strate- 
gico di neumatico, cu e pilotonan di Haas 
Nico Hulkenberg y Kevin Magnussen 
ganando 
posicion 
inicialmente 
cu 


neumatico muha pero a desvanece ora 
e pista a seca. E problema persistente 
cu e unidad di poder a obliga Charles 
Leclerc di Ferrari pa retira, mientras cu 
su compañero di ekipo Sainz tampoco 


no por a caba despues di e colision cu 
Albon. 
Sergio Pérez tabata e di cinco y ultimo 
retira despues di sali for di e pista y daña 
e ‘ala trasero’. E victoria di Verstappen 
a extende su bentaha den e campe- 
onato na 56 punto, capitalisando riba e 
desgracianan di Ferrari. 


Verstappen, Norris y Russell a completa e 


podio, cu Hamilton terminando di cuater 
y Piastri di cinco. Fernando Alonso y 
Lance Stroll di Aston Martin a logra un 
final dobel di punto, y Daniel Ricciardo a 
registra su prome punto di e temporada 
na di ocho luga. 


E siguiente careda lo tuma luga n’e 
Circuit di Barcelona-Catalunya p’e Grand 
Prix di Spaña di 21 pa 23 di juni. 


Verstappen ta triunfa riba Norris den 
un emocionante Grand Prix na Canada 

CULTURA Y HISTORIA 
Aruba: Nos Rikesa 
Aruba: Nos Rikesa 


E ruina di e molina di oro na Bushiribana, cu ta situa na costa 
di Aruba, ta testigo di e historia rico di extraccion di oro for 
di e isla. E fundeshi aki a ser construi p’e ‘Aruba Island Gold 
Mining Company’ na 1872, y a wordo diseña pa extrahe oro 
for di e mineral extrahi for di e minanan cerca di Ceru Plat. 
Aunke el a funciona solamente pa un decada, e restonan di 
e instalacion aki, c’un tempo tabata yen di bida, ta ofrece un 
bista di e pasado y di e era corto pero impactante di e fiebre 
di oro riba e isla. 


Un bista di Aruba su pasado di oro 
E ruinanan di Bushiribana no ta solamente un coleccion 
di piedra; nan ta un simbolo di un tempo pasa. Durante su 
añanan operativo, e oro procesa aki tabata bini predomi- 
nantemente for di e bario di Seroe Cristal. E paro di extrac- 
cion di oro n’e isla a tuma luga un poco despues di Prome 
Guera Mundial, marcando e fin di un capitulo importante den 
historia di Aruba. A pesar di e añanan cu a pasa, e structura 
ta keda notablemente intacto, su barancanan enorme di 
color shinishi scur, casi preto, resistiendo pasada di tempo y 
e elementonan natural. 


Aventura di caminata y subida 
Awe Bushiribana ta un destinacion popular tanto pa turista 
como pa local. E sitio ta ideal pa cana y explora, y bishi- 
tantenan hopi biaha ta uni na excursionnan organisa cu 
ta profundisa den e nificacion historico di e sitio. E ruin- 


anan ta resalta riba e paisahe rond, dunando un punto di 
bista excelente. Almanan aventurero por subi e ruinanan, y 
wordo recompensa c’un bista impresionante di e costa y cu 
e oceano briyante na bista. 


E construccion di e ruinanan, uzando blokinan grandi di 
piedra riba tereno solido, ta agrega n’e aparencia formidabel 
di e sitio. E tono scur, casi sinistro, di e piedranan ta contrasta 
maraviyosamente cu e paisahe Caribense briyante, loke ta 
haci’e un luga pintoresco pa fotografia. 


Un biahe den tempo 
Mientras bo ta cana den e ruinanan di e Molina di Oro na 
Bushiribana, tuma un momento pa refleha riba e storianan 
di e mineronan c’un tempo a traha sin descanso akinan. Su 
legado ta keda conserva den e structuranan antiguo aki, 
recordando nos di e historia rico di Aruba y e determina- 
cion di su pueblo. E ta un biahe no solamente door di un 
luga pintoresco, pero door di e adernan di historia cu ta core 
profundamente riba e isla bunita aki. 


Ta bale la pena pa de bes en cuando, pasa man cu bo camara, 
y pasa ey banda pa descubri e tesoronan scondi for di e 
ruinanan di e Molina di Oro Bushiribana. Sea cu bo ta un 
aficionado di historia, ta busca un aventura of simplemente 
buscando un bista impresionante, Bushiribana ta ofrece un 
experiencia unico y rico. 


Ruina historico di e molina di oro na Bushiribana 

T E N D E N C I A 


E tendencia di “kima saludabel” a gana tereno riba red 
social, promoviendo practica manera e “tatuahenan solar” 
y e kimamento sin proteccion. E fenomeno aki, aparente- 
mente inofensivo, ta encera un peliger latente pa salud di 
esunnan cu ta sigui’e. 


E expertonan a dal un grito na shelo riba e riesgonan asocia 
cu e practicanan viral aki, subrayando su potencial pa 
aumenta drasticamente e riesgo di cancer di cuero. A pesar di 
e advertencianan, e desinformacion ta sigui propaga online, 
alimenta p’e influencernan cu falta di formacion medico. 


E falta di consciencia riba e efectonan dañino di solo ta 
refleha den e estadisticonan alarmante cu ta revela cu hopi 
hoben a sufri kima di solo den e ultimo añanan, aumentando 
asina nan vulnerabilidad n’e malesanan di cuero grave. 


Pa confronta e situacion aki, ta rekeri un accion coordina 
cu ta inclui campaña educativo na scol y comunidad, como 
tambe e esfuersonan concerta pa contraresta e desinfor- 
macion online. Fuera di esey, ta esencial pa implementa 


strategia integral y sosteni pa atende eficazmente cancer 
di cuero, tumando como ehempel e iniciativanan exitoso n’e 
otro paisnan. 


Den un ultimo instancia, ta pidi pa mantene un relacion salu- 
dabel cu solo, adoptando medida preventivo manera e uzo 
di sunblock adecua y evitando exposicion prolonga. E clave 
ta den educa e poblacion riba e importancia di proteha e 
cuero pa disfruta di e beneficionan di solo di manera sigur y 
evita e riesgonan asocia cu kimamento di curpa no protegi. 


Un menasa pa salud riba red social 


E peligroso impacto di Sunburn Art 

E sapatonan Bailarina, tambe conoci como manoletina, a 
experencia un renacemento den mundo di moda. Despues 
di un decada como e sapato esencial p’esunnan cu ta busca 
comodidad y elegancia, diseño nobo ta rebibando e entusi- 
asmo. 


Aunke nan ta conserva e esencia clasico, awo nan ta bin cu 
textura innovado, colo encantador y detaye cu ta brinda un 
ahuste mas sigur. 


E bailarinanan ta versatil, adaptando na cualkier ocasion, 
for di lo formal te lo informal, combinando perfectamente 
cu carson of bisti. Si bo ta desea na join n’e tendencia aki of 
ya bo ta un fanatico, bo no por falta e diseño ideal di Dream 
Pairs. 


E bailarinanan di Dream Pairs ta ofrece e maximo comfort 
y versatilidad pa zomer. Cu un punta rondo cu ta permiti cu 
bo pianan hala rosea y un plantilla di latex cu ta brinda un 
excelente sosten, ta perfecto hasta p’e dianan di mas largo. 
Su zool antislip lo hiba bo unda cu bo kier bay cu confiansa. 


Fuera di esey, un zipper parti patras y un elegante faha cu ta 


draai rond di bo enkel, nan ta facil pa pone y kita. 
Disponibel den blauw, preto y blanco, den size cu ta varia 
di 36 pa 42, e bailarinanan aki a ricibi excelente critica di e 
usuarionan, destacando su ahuste perfecto hasta p’e pianan 
hancho. 


E miho di tur ta cu e bailarinanan aki ta adapta na cualkier 
estilo cu bo scoge pa bo bida diario, for di jeans preta te na 
saya yamativo. Su versatilidad ta permiti bo luci elegante y 
na moda den cualkier ocasion. 


Fuera di esey, si bo ta busca un toke di estilo clasico, e sapa- 
tonan plat tipo Mary Jane ta un excelente opcion. Inspira 
den e sapatonan di ballet, e diseño cu faha y hesp, manera 
ofreci p’e marca Camper, ta perfecto tanto den su version 
plat como esun cu hilchi, ta dispone di size cu ta varia di 
35 pa 41. Cu un tratamento di cuero excepcional y plantilla 
cu ta garantisa e maximo comodidad, e sapatonan aki ta 
manera cana riba nubia. 


E ora, ya sea cu bo ta prefera e encanto atemporal di e bailar- 
inanan clasico of e toke nostalgico di Mary Jane, prepara bo 
pa cana cu style y comodidad e temporada aki. 


Cana cu style y comodidad 


Sapato Bailarina t’ey bek den un forma triunfal 

SEGUN e ordenansa cu ta regla e salario di un parlamen- 
tario e tin e derecho pa por biaha business class y ricibi 
tambe un dagvergoeding p’e gastonan di su biahe den exte- 
rior. Bunita pa wak cuanto parlamentario ta saca e potretnan 
di mas bunita riba medianan social di Hulanda, ta yena nan 
boca cu e importancia di hobennan studiante pero ora nan 
bin bek ta haci NADA riba e tema. 


Mi a perde conteo di cuanto reunion di IPKO esaki ta y mi 
pregunta ta kico t’e balor agrega di e IPKO p’e parlamento 
di Aruba. Na final di dia e ta costando pueblo di Aruba hopi 
fondo sin cu ami por mira resultado concreto riba e temanan 
importante. 


Salud mental y vivienda pa hobennan studiante na Hulanda 
Un di e retonan real ta keda e seguro medico cu no ta haci 
accesibel pa studiantenan por ricibi sosten riba e tereno di 
salud mental. Pa nos partido ta importante pa por institui 
un seguro medico cu ta brinda un miho cobertura pa studi- 
antenan den exterior. Siguidamente, un idea ambicioso pero 
no imposibel, ta pa por crea nos propio flat gebouwen den 
e ciudadnan cu mas studiante ta bay pa asina por construi 
esakinan. 
Ademas un solucion temporario ta pa por brinda un tipo 
di subsidio adicional ta studiantenan cu por cubri e prijs di 


huur, mirando e dificultad cu studiantenan ta pasa aden pa 
por yega na un apartamento. 


Ademas e realidad ta keda e fenomeno di brain drain, hopi 
studiante no ta regresa Aruba bek mirando e salario ta mas 
halto na Europa cu aki. 


Nos solucionnan 
Pa tur e motibonan menciona nos ta propone: 
• Aumento di e porcentahe di kwijtschelding te na 55% di 
Arubalening 
• Introduccion di un periodo di gracia (grace period) di 5 
aña cu studiantenan lo no mester paga Loonbelasting y 
Impuesto di entreda (Inkomstenbelasting) 


Studiantenan den exterior ta wordo inclui den nos plan 
ambicioso di e pakete di sobrevivencia pa ricibi un compen- 
sacion den forma di sosten financiero p’e gastonan halto di 
bida cu studiantenan ta enfrentando si nan regresa Aruba y 
contribui n’e ‘brain gain policy’ di gobierno. 


E ta importante pa politiconan no djis bisa locual nan ta 
bay haci pero mas importante haci tambe locual nan ta bay 
bisa. Nos lo tin un sistema educacional mas miho ekipa pa 
sostene e lidernan di awe den desaroyo. 


Leonardo Figaroa (PDP): 


Parlamentarionan biahando business class y cobrando dagvergoeding 


sin presenta 1 idea pa hobennan studiante den exterior y na Aruba 

E Fundacion pa Personanan cu Limitacion Intelectual Aruba 
(SVGA) a haci un yamada urgente na Gabinete Wever-Croes 
pa un subsidio adicional pa por cumpli cu e obligacionnan di 
nan CAO y pa garantisa e continuidad di cuido na ciudada- 
nonan vulnerabel. Desde juli 2024 lo ta ahusta e salarionan di 
empleado publico y “gelijkgestelden”, pero ainda no tin clar- 
idad si e fundacionnan tambe lo ricibi subsidio adicional p’e 
mesun ahuste. 


Durante e periodo di COVID, e fundacionnan a wordo trata 
como “gelijkgestelden” y a corta directo riba nan subsidio y cu 
a afecta e salarionan di e empleadonan. Awor no tin claridad 
riba e aumento di subsidio, lo cual ta hopi inhusto. Si SVGA no 
ricibi subsidio adicional esaki lo tin consecuencia grandi p’e 
fundacionnan. 


Desde mei 2024, SVGA ta pidi atencion for di e Gabinete Wever- 
Croes p’e problematica grave aki, pero te awor no a haya ningun 
contesta di Ministernan di Gabinete Wever-Croes. Siman pasa, 
SVGA nan a manda un carta c’un copia n’e Parlamento, y awor 
nan ta oficialmente bati alarma. Sin e ahuste aki, SVGA lo no 
por sigui cu su tarea publico di cuido na personanan cu limita- 
cion. Tin hopi nerviosidad entre e empleadonan riba e tema aki 
y tin urgencia pa claridad pa por restaura paz. 


Parlamentario y lider di oposicion Mike Eman a haci pregun- 
tanan n’e Minister-president relaciona cu e situacion aki. Eman 
a pone enfasis riba e urgencia di e situacion y e necesidad pa 
un reaccion rapido di e gobierno. “No ta aceptabel cu ainda no 
tin claridad riba e subsidio adicional pa fundacionnan, mien- 
tras cu e costo di bida ta sigui subi,” Eman a bisa. 


Pa 2024, SVGA tin mester minimalmente Afl. 150.000 subsidio 
adicional pa cumpli cu e obligacionnan di e CAO. Pa 2025, e 
costo adicional lo ta minimalmente Afl. 600.000 pa salarionan, 
compara cu e montante actual di subsidio. E suma aki no ta 
tuma den cuenta e aumento di gastonan di operacion pa cu a 
aumenta cu inflacion, lo cual ta significa un suma adicional pa 
2025 cu ta trece e suma necesario na Afl. 720.000 adicional. 
Esaki ta necesario pa garantisa e cantidad di cuido cu ta wordo 
duna actualmente. 


Eman a haci pregunta specificamente si den e presupuesto di 
2024 ta tuma na cuenta e sumanan adicional cu ta necesario 


pa fundacionnan manera SVGA. “Gobierno a tuma contacto cu 
otro fundacionnan pa evalua nan situacion financiero? Kico t’e 
deficitnan y e sumanan adicional cu ta necesario p’e funda- 
cionnan aki?” Eman ta puntra den su preguntanan parlamen- 
tario. 


Eman tambe a referi n’e contexto historico y e importancia di 
e continuidad di cuido. “Nos fundacionnan ta brinda servicio 
esencial n’e ciudadanonan mas vulnerabel di Aruba. Ta crucial 
cu e servicionan aki no wordo comprometi pa falta di financia- 
mento. Gobierno mester sigura cu e subsidionan ta suficiente 
pa enfrenta e costo creciente y inflacion,” Eman ta enfatisa. 


Eman ta pone enfasis tambe riba e claridad cu mester tin p’e 
fundacionnan por confia riba financiamento rapido y adecua. 
Lo tin consecuencia serio p’e clientenan y e empleadonan si no 
tin suficiente subsidio disponibel. 
SVGA ta den un situacion dificil, hunto cu varios otro funda- 
cionnan cu ta brinda servicio esencial na ciudadanonan vulner- 
abel. 


AVP y Mike Eman ta sigui defende e mas vulnerabelnan den 
sociedad y ta haci un yamada urgente riba gobierno pa tuma 
accion rapidamente. “Ta hopi importante cu e gobierno tuma un 
decision positivo y rapido pa garantisa e cuido di nos ciudada- 
nonan vulnerabel y empleadonan cu ta haci e bunita trabao 
aki,” e lider di oposicion, mr. Mike Eman, ta accentua. 


Lider di fraccion AVP, mr. Mike Eman: 


Necesidad urgente pa subsidio 


adicional pa fundacionnan 

PA garantisa e siguridad di tur cu ta disfruta di nos bunita 
lama blauw, reevaluacion di e maneho di actividadnan 
acuatico tabata necesario. Durante conferencia di prensa 
Minister di Transporte Sr. Ursell Arends a anuncia e imple- 
mentacion nobo di e watersportbeleid. E maneho a wordo 
aproba den Conseho di Minister dia 28 di mei 2024 pa yuda 
mehora siguridad y sostenibilidad den e sector cu ta rekeri 
watersportvergunning na Aruba. 


Na april 2022 a pone un stop temporala riba peticionnan pa 
permiso pa eherce actividadnan acuatico(transporta pasa- 
hero contra pago) pa investiga e situacion actual, tanto 
ambiental como e aspecto di siguridad. Despues di hopi 
consulta cu varios stakeholder riba e vision di Minister di 
Transporte, incluyendo Directie Scheepvaart, Kustwacht, 
Maritiem Politie ATA, y AHATA, a bira evidente cu tabata 
necesario pa haci un revision completo di e ley. 


Ademas un estudio riba capacidad di carga y durabilidad 
di e sector tambe ta importante, pero mirando cu esaki ta 
tuma hopi tempo, e no ta e intencion pa perhudica e compa- 
nianan existente y pa e motibo aki ta introduci un maneho 
temporal mientras e estudio ta keda finalisa. 


E watersportbeleid ta enfoca riba tres area principal; reem- 
plaso, expansion y siguridad.   


Reemplaso 
• Tur peticion pa permiso nobo ta wordo suspendi te cu 
proximo aviso. 
• Peticionnan entrega prome cu 1 di januari 2024 pa reem- 
plasa un boto lo wordo procesa debidamente. 
• Pa reemplaso di boto cu caracteristica similar, Directie 
Scheepvaart lo realisa e investigacion necesario y ahus- 
tenan administrativo. 


Expansion 
• Peticionnan pa expansion entrega prome cu 1 di januari 
2024 lo ser procesa. 
• Companianan cu ta ofrece tripnan di boto, di pisca, snorkel, 
y bucea(dive) por cualifica pa amplia nan permiso agre- 
gando un boto na nan operacion, si nan ta cumpli cu tur 
rekisito legal. 
• E vergunninghouder, persona cu e permiso ta pertenece 
na dje, mester obtene aansprakelijkheidsverzekering/ 
liability insurance, di acuerdo cu e articulo 19 Landsbesluit 
Openbare Wateren en Stranden AB 1987 no. 124.  
• E seguro menciona mester wordo entrega na Directie 
Scheepvaart den tur caso, dus cada bes bo renoba e seguro 


bo tin cu informa y entrega esaki na DSA.  


Siguridad 
• For di 1 di januari 2025, tur boto comercial pa actividadnan 
acuatico mester ta ekipa cu un “propeller guard”. 
• Pa actividadnan acuatico cu ta involucra transportacion di 
pasaheronan riba lama (por ehempel, tubing, parasailing), 
un di dos persona di e compania di deporte acuatico mester 
ta presente riba e boto pa motibo di siguridad. 


Adicionalmente, ta prohibi mara un boto of otro obheto, 
cu of sin boei na shipwrecks/schip wraken/naufragios por 
ehempel Antilla, tampoco na coralnan of boeinan cu ta 
marca zona di landa/buffer.  


E watersportbeleid ta disponibel riba publico.aw bou di e 
pagina di Maneho. Minister Arends a informa tambe cu lo tin 
un sesion informativo cu lo wordo organisa pa comercio den 
e industria di watersport. Si no ricibi e invitacion pa diamars 
11 juni 2024 por manda un e-mail na naturalesa@gobierno. 
aw cu specificacion di compania pa añadi esaki den data- 
base. 


“Nos a constata falta di informacion ora ta cumpra un negoshi 
over di un Eenmanszaak cu un watersportvergunning. Un 
vergunning di un eenmanszaak no por wordo cumpra — esey 
lo conta como un peticion nobo. Tambe si e eenmanszaak cu 
ta un natuurpersoon cambia pa un rechtspersoon bijv VBA. 
NV, VBA, tambe ta wordo considera como un peticion nobo. 
Locual por pasa ta cu por cumpra un Rechtspersoon pero no 
un natuurlijk persoon,” Minister Arends ta agrega. 


Finalmente Minister Arends ta enfatisa cu e cambionan den 
e maneho ta esencial pa garantisa siguridad y sostenibilidad 
di e actividadnan acuatico na Aruba. E ministro ta kere cu e 
medidanan aki lo mehora e experiencia tanto pa nos resi- 
dente como pa turistanan y asina tambe mantene un stan- 
dard halto di siguridad y proteccion ambiental. 


Minister Ursell Arends: 


Cambio den maneho di actividadnan acuatico pa garantisa siguridad 

INSCRIPCION p’e proximo aña escolar pa scol basico y 
mavo ta habri na SKOA. Mayornan por inscribi nan yiunan 
na un scol di SKOA p’asina sigura nan luga pa aña escolar 
24/25. 


Con pa inscribi? 
SKOA ta ofrece inscripcion completamente online. Por inscribi 
via nos website www.skoa.aw p’asina inscribi completa- 
mente online. Por inscribi via email na aplicacion@skoa.aw. 
Por inscribi tambe via WhatsApp na +297 748 5995 y sigui 
e pasonan pa completa e inscripcion. 


Ora di inscribi mester pone bon atencion ariba e documen- 
tonan necesario p’asina por cumpli cu e proceso di inscrip- 
cion di cada yiu exitosamente. Pa mayornan cu ya caba tin 
yiu inscribi na SKOA por haci inscripcion di e yiu cu ta bay 
cuminsa basis of secundario via nos sistema di SAS. 


Contribucion di mayor 
E tarifa di contribucion di mayor p’e proximo aña escolar pa 
basis y mavo: 
• Pa basisschool schoolgeld ta Awg. 275,- y aircogeld ta 


Awg.150,- 
• Pa mavoschool schoolgeld ta Awg. 350,- y aircogeld ta 
Awg.150,- 


Pa por completa inscripcion pa aña escolar nobo di 2024- 
2025, mester cumpli cu e rekisito di SKOA cu ta rekeri e 
contribucion di “schoolgeld y airco geld” di 2023-2024 ta 
ful paga. Mayornan cu ta desea un areglo di pago por haci 
peticion p’esaki. 


Na SKOA nos ta enfoca ariba e desaroyo y crecemento 
completo di cada mucha y alumno. Nos ta ofrece educacion 
di calidad cu ta enfatisa e balornan Catolico, comunicacion 
na nivel multilingual, inclusion, innovacion y actividadnan 
extra-curicular. Nos muchanan y alumno ta ricibi educacion 
cu ta prepara nan bon p’e futuro di mañan. 


SKOA t’ey pa guia tur mayor durante e proceso di inscrip- 
cion. 
Pa mas informacion bishita nos website www.skoa.aw por 
yama nos directo na (+297) 523 1800 durante orario di 
oficina. 


Inscribi bo yiu pa scol Basico y Mavo 


p’e proximo aña escolar na SKOA 

DEPARTAMENTO di Integracion y Maneho di Stranhero, 
DIMAS, ta anuncia un cambio significante pa mehora e 
contacto entre comunidad y DIMAS door di integra e servicio 
di WhatsApp den nan website. 


Despues di algun tempo di trabao intensivo y planificacion, 
awe DIMAS tin e placer di informa cu entrante 10 di juni 2024, 
tur persona cu ta busca informacion di nan permiso, of tin 
cualkier pregunta general relaciona cu e proceso di aplica 
pa permiso, documentonan necesario pa cierto permiso 
etc., por tuma contacto cu DIMAS a traves di WhatsApp riba 
www.dimasaruba.aw 


E contacto via WhatsApp lo simplifica y facilita e contacto 
entre comunidad y DIMAS. Cada mensahe via Whatsapp ta 
atendi directamente pa e ekipo di Front OfÏce di DIMAS, cu a 
ricibi training riguroso pa facilita henter e proceso di comu- 
nicacion aki. 


Mirando e avance acelera den tecnologia y comunicacion, 
DIMAS a haya prudente pa “catch up” y cumpli cu e metodo 


di comunicacion mas uza na Aruba y den region. E integra- 
cion di WhatsApp awo ta conecta e cliente y DIMAS di forma 
eficiente y conviniente, y ta provee e cliente tur informacion 
cu e tin mester di forma rapido y directo. 


Pa tuma contacto cu DIMAS via WhatsApp, subi www.dima- 
saruba.aw. Riba e pagina principal ta haya e simbolo di 
WhatsApp, klik riba esaki y bo ta conecta cu e personal di 
DIMAS, durante orario di trabao entre 7:30 am y 4:30 pm. 
E iniciativa aki ta refleha e compromiso di DIMAS pa uza 
avancenan tecnologico pa sirbi e comunidad di manera mas 
efectivo y eficiente. 


DIMAS awo mas accesibel via WhatsApp 

WEGANAN Escolar (WE) 2024 ta 
continua y Diabierna anochi 7 di juni 
den un Entertainment Center comple- 
tamente yen, a tuma luga e compe- 
tencia di baile di WE 2024. E anochi aki 
a conta cu presencia di Prome Minister 
Evelyn Wever-Croes, Minister di Deporte 
y Enseñansa Endy Croes, Minister di 
Finansa y Cultura, Xiomara Maduro y 
Minister di Husticia y Asuntonan Social, 
Rocco Tjon. 


Prome cu e competencia WE Baile a 
inicia, Prome Minister a tuma tempo pa 
saluda y combersa cu e participantenan 
y e mandatario a indica di a keda suma- 
mente impresiona y contento di mira 
tanto entusiasmo y determinacion entre 
e muchanan. 


A traves di varios forma y estilo di baile, 
e muchanan y hobennan a subi esce- 
nario y a expresa nan habilidad, talento 
y creatividad cu bailenan tradicional te 
na bailenan moderno. E anochi aki a 
conta cu un sorpresa agradabel ora a 
anuncia un categoria nobo di WE Baile 
cu ta e competencia entre e maestronan 
di cada scol. Akinan e maestronan a 
subi escenario yena cu inspiracion, 
cu presentacionnan bunita, colorido y 
educativo. 


“Tawata un evento fabuloso cu presen- 
tacionnan super bunita. Pabien y 
danki na cabesantenan di scol, na e 
maestronan cu a prepara e alumnonan 
y un danki di curason na tur participante 
pa nan creatividad y e talento cu nan a 
comparti cu henter Aruba. E obhetivo di 
e WE Baile ta pa uni e alumnonan di e 
scolnan di Aruba a traves di e lenguahe 
comun di baile. Danki na colega Minister 
di Deporte y Enseñansa Endy Croes y 
henter su team a logra e meta aki. E logro 
aki un biaha mas ta mustra cu union, 
creatividad y determinacion ta conduci 
na exito”, Prome Minister a expresa. 


Prome Minister ta felicita Minister Endy Croes 
cu e exitoso competencia di baile di WE 2024 

FUNDASHON Ultimo Deseo Aruba (FUDA) ta un fundacion cu 
a wordo lanta pa cumpli e ultimo deseonan di personanan na 
Aruba cu ta terminal y na cama. Hoben, bieu, pober of rico, 
FUDA t’ey pa un y tur! 


Den e ultimo fase aki hopi biaha e deseonan chikito tin un balor 
invaluable, pero pa motibo di e mobilidad limita nan ta dificil 
pa cumpli. FUDA ta haci e deseonan aki posibel! 
Renate Raven, Presidente di Fundashon Ultimo Deseo Aruba, 
ta masha contento di anuncia cu el a drenta den un convenio 
di colaboracion cu Dayron de Cuba, Director di Faith & Hope 
Medical Transport, pa pone un ambulance cu chauffeur 
disponibel.  


Durante e cumplimento di un deseo dos boluntario di e funda- 
cion (chauffeur y enfermero) ta haci un trip cu e persona den 
cuestion. Hunto nan ta pasa un dia inolvidabel cu lo duna nan 
- no solamente e persona mes, sino tambe su sernan keri 
presente - recuerdonan bunita. 


Con un peticion di deseo ta funciona?  
Pa por programa un deseo tin mester di un formulario di deseo. 
Bo por haya esaki riba nos website. Asina cu e formulario 
drenta cerca nos, nos coordinador di deseo lo tuma contacto 
cu bo dentro di 24 ora, lo repasa e opcionnan cu bo y lo planea 
e deseo. 


Abo conoce un hende cu nos por yuda cumpli cu nan ultimo 
deseo? 
Yena e formulario di deseo riba nos website www.fuda-aruba. 
com 


FUDA ta un organisacion di boluntario cu ta depende completa- 
mente di donacion pa cumpli deseo. Personanan priva, organ- 
isacionnan of empresanan por yuda cumpli soño! Por ehempel, 
organisa un caminata di sponsor na scol, pone un spaarpot 
den bo tienda, haci un recaudacion di fondo pret hunto cu bo 
coleganan etc. 


Bo kier apoya FUDA door di haci donacion di un of mas deseo?  
Haci bo donacion na: 
Banco:CMB#65550908 
Swift:CMBAAWAX 
na nomber di Fundashon Ultimo Deseo Aruba (Semper pone 
den e descripcion: “Donacion na FUDA” p’e suma keda deduc- 
ibel di bo impuesto riba ingreso).  


Cada contribucion, grandi of chikito, ta contribui na realisacion 
di un deseo y ta altamente aprecia! 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


Cooperacion entre Fundashon 


Ultimo Deseo Aruba cu Faith & Hope  

RIBA diaranson di 6 di juni e companianan cu 
ta resorta bou di MetaCorp tabatin e ultimo dia di 
“Health Day”. MetaCorp ta hopi orguyoso y contento 
cu participacion di empleadonan di tur su compani- 
anan. E evento aki ta forma un parti importante di 
e compromiso p’e bienestar di e empleadonan di 
MetaCorp durante seis dia. 


E meta di MetaCorp door di organisa un “Health Day” 
ta pa sostene e empleadonan cu ta en busca di nan 
salud, fomentando un ambiente laboral mas salu- 
dabel. E entusiasmo y participacion observa durante 
e aña aki ta reafirma e importancia di e tipo di inicia- 
tivanan aki. MetaCorp ta spera di por continua cu e 
tradicion aki y mehora e bienestar di tur empleado 
ainda mas durante e añanan cu ta bin nos dilanti. 


“Nos ta kere firmemente den inverti den salud di nos 
empleadonan, mirando cu esaki no ta solamente 
beneficia nan mes pero ademas ta contribui na un 
ambiente laboral mas productivo y positivo”, asina 
Eddie de Veer, CEO di MetaCorp, a expresa. 


Durante e “Health Day”, cu a cuminsa dia 21 di mei 
y finalisa dia 5 di juni, a controla colesterol, presion 
di sanger, sucu den sanger, peso y haltura (BMI) y 
tambe a controla bista di e trahadonan di MetaCorp. 
E control tabata p’e empleadonan di APEX, EcoGas, 
ATCO Aruba, Tropical Bottling, Brouwerij Nacional 
Balashi, EcoTech, EcoTech Freezone, New York 
Laundry, The Movies y MetaCorp. 


MetaCorp ta pone prioridad 
riba salud di su empleadonan 

EN conexion cu e conmemoracion di abolicion di sclavitud na 
Aruba 160 aña pasa, Cas di Cultura a inicia un proyecto total pa 
stimula dialogo riba e topico, herencia y decendecia di nos pueblo. 
Artista multidisciplinario y contemporaneo Natusha Croes a tuma 
e encargo pa crea un proyecto den dialogo cu educado, histo- 
riado, artista y institutonan cu a resulta den e proyecto Memoria 
Ancestral. E proyecto multifacetico, artistico y inspirativo aki ta 
consisti di 3 encuentro comunitario, un obra teatral, un video- 
documental y un ‘booklet’ informativo y interactivo. 


Obhetivo di e proyecto: Con nos por para mas fuerte den nos 
sapatonan, enfrentando un futuro cu mas siguransa, c’un autoes- 
tima mas grandi y completamente orguyoso di nos identidad? Kico 
t’e storianan silencia den nos comunidad, nos raisnan, berguen- 
sanan inhusto, custumbernan keri? E temanan aki, lo wordo treci 
dilanti den e presentacion dunando publico, nos tur, e espacio 
sigur pa expresa nos mes vulnerabelmente. Laga e berguensa 
un banda y desmantela loke ta oprimi nos expresion total. Ta 
importante pa crea mas conscientisacion tocante e topico aki di 
nos descendencia(nan) p’asina por compronde miho con Aruba 
su pasado ainda ta y por influencia nos presente y futuro. Den 
un forma artistico, mescla cu informacion veredicto e topico ta 
wordo treci dilanti. Arte ta duna herment pa por expresa nos mes 
y procesa suceso y traumanan di bida. 


Danki n’e siguiente fondonan e proyecto aki por a wordo 
realisa: Mondriaan Fonds, DNB Fonds Caribbean (administra 
pa Prins Bernhard Cultuurfonds Caribisch Gebied) y Fonds 
Podiumkunsten. Partnernan di e proyecto: Archivo Nacional 
Aruba, Fundacion Museo Arubano, Museo Archeologico Nacional 
Aruba, Biblioteca Nacional Aruba, Departamento di Cultura, Luc 
Alofs y Kenny Meyers. Tambe danki esnan cu a participa n’e 
encuentronan comunitario preparativo p’e obra y entrevista- 
donan di e video-documentacion. 


E contenido di e obra teatral, cu ta uza baile, musica y video tambe, 
a resulta a base di investigacion hiba cu esnan ya menciona ante- 
riormente y ta wordo realisa pa Natusha Croes, Darwin Winklaar 
y Layzmina Emerencia, tambe den consulta cu Kevin Gumbs. E 
artistanan envolvi a sinti hopi emocion ora di explora nan mesun 
descendencia pa por duna mas di nan mes p’e obra. No sola- 
mente topico di nan descendencia a asombra nan pero tambe 
a bay bek na nan infancia unda awor numa por a refleha riba 
sucesonan relata na nos herencia, cu a impacta nan pa bida den 
nan desaroyo. E bunita ta cu awor tur e elemento aki por a wordo 
procesa y duna un luga. 


Pa crea un impacto duradero e deseo ta pa 4000 persona wak 
e obra teatral, pa cual lo tin 10 presentacion na Cas di Cultura. 


E presentacion, inclusivo sesion di pregunta y contesta, ta dura 
maximo 90 minuut (sin pauze). 


Tin 8 presentacion di mainta, fecha y ora: 27 y 28 di juni 2024 y 
dianan 2 y 5 di juli - presentacion: 8:30am y 11.00am. Pa scolnan 
(alumno, maestro y mayornan), empleado di fundacionnan y 
empleado publico e presentacionnan di mainta ta GRATIS! 
Pa empleado, team, di sector priva y pensionadonan e presenta- 
cion ta Awg. 15,- pa persona. Registra via nos Google Form of e 
QR code obtenibel riba nos Facebook Page of yama 582-1010. 


Tin 2 presentacion di anochi pa publico general, fecha y ora: 5 
y 6 di juli 2024 - 8pm. Carchi obtenibel na prijs rasonabel na Pay. 
aw, Plaza Bookshop y Cas di Cultura. 


Ban crea espacio pa nos storianan silencia, pa por enfrenta un 
futuro empodera! 


Memoria Ancestral 


Recordando storianan silencia, pa un futuro empodera 

RECETA DI DIA 


Ingrediente: 
500 gram di carni di baca (beefstuk, flank steak of carni di 
ribs kita di su weso) 
2 lamunchi (uno pa season y e otro pa sirbi) 
3 djente di conoflok 
2 cuchara di azeta di oleifi 
1 telep di comuni 
1 telep di chile na polvo (opcional) 
Salo y pepper na gusto 
Tortilla di maishi 
Siboyo corta chikito 
Cilantro fresco corta chikito 
Salsa (cora of berde, na gusto) 
Awacati na wiel (opcional) 


Instruccion: 
1. Prepara e season (marinara): Den un comchi grandi, 
mescla e juice di lamunchi, e conoflok corta chikito, e azeta 
di oleifi, e comino, e chile na polvo (si bo uz’e anto), salo y 
pepper. Añadi e carni n’e season y sigura p’e keda bon cubri. 
Lag’e marina durante por lo menos 30 minuut, preferible- 
mente un ora. 


2. Cushina e carni: Keinta un grill of panchi riba candela 
medio-halto. Cushina e carni durante por lo menos 4-5 
minuut cada banda of te ora cu e ta bruin y cushina na bo 
gusto. Kita e carni for di e grill y lag’e reposa algun minuut 
prome cu bo cort’e na repi fini. 


3. Prepara e taconan: Keinta e tortillanan di maishi den un 
panchi of comal te ora cu nan ta bon suave y levemente 
bruin. Pone e repinan di carni den e tortillanan. 


4. Añadi e topping: Agrega e siboyo corta chikito, e cilantro 
fresco y un poco di juice di lamunchi. Si bo ta desea, añadi e 
wielnan di awacati y e salsa na bo gusto. 


5. Sirbi: Sirbi e taconan di carni hasa inmediatamente, 
compaña pa mas salta y lamunchi of tambe sour cream na 
gusto, p’asina saca e sabor. 


Ate ey! Taco di carni hasa dushi dushi, facil di prepara y 
perfecto pa cualkier ocasion. Bon apetit! 


Aki bo tin un receta facil y rapido pa prepara dushi taco di carni hasa. 


TACO DI CARNI HASA 

Sinceramente, Pastor Marcel Balootje 


Fortaleza pa Famia 


E asunto di depresion y salud mental no ta un cos cu ta 
existi awor, pero segun maldad y inmoralidad y mate- 
rialismo a aumenta, depresion y salud mental tambe a 
aumenta. 


Depresion ta algo mental/spiritual, y cu por ataca tur 
hende, Bijbel ta mustra nos cu varios personahe conoci a 
pasa door di depresion. 
• Job den capitulo 10: 1-18 caminda Job ta expresa su situ- 
acion depresivo, pa motibo di locual cu e tabata pasando 
aden. Pero Señor a libr’e di tur su angustia, malesa y 
depresion (Job 42:1-16. ) 


• Profeta Elias tambe tabata a cay den depresion na e 
momento cu e wordo menasa door di Jezabel, y a cuminsa 
huy y hasta pidi Señor pa e muri. Pero e Angel di Señor a 
bin libr’e y despues Señor a bis’e tur locual cu e mester 
haci (1 Reynan 19:1-18). 


• Despues cu David a comete adulterio cu Betsabe y a laga 
mata Urias, despues cu Nathan a reprende David, David a 
cay den un depresion cu e huy pa su bida, y tabata haci 
oracion constantemente (2 Samuel capitulo 12 te cu capi- 
tulo 21) y den capitulo 22:1 Señor a libera David. 


Profeta Jonas tambe a pasa door di depresion despues di 
tabata desobediente na Dios (Jonas 1:17) y Jonas 2;10 
caminda Señor a libr’e for di den barica di pisca. 


Salmo 55:22 ta para skirbi: Tira bo carga riba Señor y E lo 
sostene bo, nunca E lo permiti pa e husto wordo movi. 
Mateo 11:28 Hesus a bisa: Bin cerca Mi tur cu ta cansa y 
carga y lo mi duna boso sosiego. Tuma mi yugo riba boso, 
y siña di Mi, pasobra mi ta manso y humilde di curason, y 
boso lo haya sosiego pa boso alma. 


Salmo 103:3 Ta para skirbi: Kende ta pordona tur bo iniki- 
dadnan, Kende ta cura tur bo malesa. 
Hopi biaha depresion ta wordo ocasiona pa falta di pordon, 
pasobra esey ta un porta habri pa e enemigo cansa bo 
mente, y asina wanta bo abao, pasobra bo no kier laga los 
di e asunto. 


Depresion ta bini hopi cerca hende grandi ora nan ta mira 
e aumento di inmoralidad, y violencia, y nan sa cu nan 
yiunan ta envolvi, y mas ainda ora e hobennan no kier 
tende di na mayornan. 


E trend di genero cu a drenta awor aki tin hopi mayor cu 
man na cabes, pasobra e generacion aki ta expresa nan 
mes manera ta para skirbi den Proverbionan 30:10-11 
bisando: 
Tin un generacion cu ta maldiciona su tata y no ta bendi- 
ciona su mama. 
Tin un generacion cu ta puro den su mes bista y toch no ta 
laba di su sushedad. 
Tin un generacion, esta orguyoso su wowonan ta, E ta wak 
cu menosprecio. 


Hopi biaha ora un hoben tuma un decision for di boluntad 
di Dios, y bay contra naturalesa cu Dios a institui e no sa 
cuanto dolor y depresion e ta causa na su mayornan y 
famia, pasobra locual nan ta spera di dje, no a resulta. Tur 
esaki ta causa di un monton di depresion den famia. 


Nos ta mirando cu locual ta para skirbi den 2 Timoteo 
3:1-5 a bira realidad, y ningun hende no por sconde esey 
y e ta causando depresion y pone salud mental di hende 
na peliger. 


Cada biaha cu nos mester bay contra boluntad y palabra 
di Dios y no ta haya necesario pa reconoce Dios, nos ta 
cosecha depresion, pasobra ningun hende no ta haci 
bofon di Dios, (Galationan 6:7-8) (Romanonan 1:28-32). 


Ban pone depresion y salud mental 
den man di Dios y haci hopi oracion 

¡Dios es mi salvación! 


Confiaré en él y no temeré. 


El Señor es mi fuerza, 


el Señor es mi canción; 


¡él es mi salvación!». 


Con profundo dolor anunciamos el 
fallecimiento de nuestra querida: 


Carmen Ivelisse 
Cornelio Pineda 


De Angel 


Nombre de cariño “Mamita o Boyo 


*20-03-1962 - †07-06-2024 


El acta defuncion sera anunciado mas 


adelante 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


A bay drumi den braza di Señor 


Daniel Werleman 


*21-07-1937 - †10-06-2024 


Acto di entiero lo wordo anuncia despues. 


Gradecimento y Invitacion 


Na nomber di famia Ismail, nos kier extende 
palabra di aprecio y gratitud na tur esnan cu 
a yama, manda mensahe via rednan social, 
manda flor/krans y a acompanannos pa por 


a dispidi di nos ser stima: 


Guillermito Ismail 


Boso muestra di atencion, 


palabranan di consuelo y oracionnan tabata 
un gran consuelo pa nos y a duna nos forsa 


pa por a carga nos inmenso tristesa. 


Danki di curazon. 


Alavez kier a invita pa e siguiente 


Santo Sacrificio di Misa na 


Parokia San Juan Pablo II na 


Tanki Leendert e dianan: 


Diahuebs, Juni 13, 2024, 6:00 p.m. 
Diasabra, Juni 15, 2024, 6:00 p.m. 


Despues di misa lo tin un Santo Rosario na cas 


Tanki Leendert 93A. 


With this announcement we 


would like to thank each and everyone 


that stood by us through the passing of our 


beloved father and opa 


Pieter Bernardus 
(Benny) Aloisius 


Sloterdijk 


*December 31st, 1924 


†May 24th, 2024 


We are so thankful for your kind thoughts 


and words, gestures, calls, support, monetary 
donations, and foremost for being there for us 


in our moment of sorrow, 


Carol and Pieter 

God understands the cries of our heart, even when 


they”re too deep for words. Romans : 8:26 


Cu dolor na nos curason, nos ta anuncia 


fayecimento di nos ser stima: 


John R. Samson 
Miho conoci como: “Papa John” 


* 29-02-1952 - † 03-06-2024 


Na nomber di su 
Yiunan: 
Maikel Samson y Jessy Ramirez y yiunan. 
Charlene Samson y Ludenny Roga y yiunan. 
Zollaine y Marius Krind i yiunan. 
Gabriela Samson. 


Tata: †Waldemar Samson. 


Mama: †Carmelita Samson-Jansen. 


Rumannan: 
Dolfi Jansen y Ina Jansen-Martis. 
†Albert Chundro y Laura Chundro-Hopmans. 
†Ilse Marie Henriquez Samson Y + Fai 
Henriquez. 
†Leyla Leyba Samson. 
†Eddy Samson. 
Leo Samson y Mercedes Samson-Croes. 
Kenneth Samson y Carla Samson-Wix. 


Nieto y Nietanan: 
Richenel, Naomi, Zayn, Zyenne, Shaquirre, 
Shaduirre, Xiong, Xanthé, Justin, Nashanti, 
Azirah. 


Primo y primanan, sobrino i subrinanan. 


Mane Ruman: 
Alex y Jacky Falconi. 
Maurice y Karim Neme. 
Silo Brete y Flora Brete Arends 


Bon bisiña: 
Yatzy y Francis y famia 


Tur ex empleado nan di: 
La Tratoria El Faro Blanco, Fisherman Hut, West 
Deck Aruba, Holiday Inn Hotel 


Demas Famia: 
Samson, Krind, Ramirez, Roga, Maduro, Piña, 
Ras, Quandus, Henriquez, Jansen, Martis, 
Chundro, Hopmans, Perse, Lacle, Lueng, 
Leyba, Croes, Wix, Albus, Bikker, Comvalius, 
Lo-Fo-Sang, Rasmijn, Nicolaas, Mc Bene 
Courtar, Gonzales, Kelly, Kock.Oduber. 


Gradicimento na staff i personal di Fundashon 
Hospice atardi. 


Nos ta pidi nos disculpa si den nos tristesa por 
a lubida un of otro famia of amistad 


Ta invita tur famia, amigo y bisinjanan pa 
compañanos na e acto di despedida cu lo 
tuma lugar na Aurora Funeral Home Diamars 
11 di Juni 2024 di 2:00 pm pa 4:00 pm. 


Cremashon lo tuma lugar den seno familiar. 


Ta lamenta Cu Despues di entiero nos no ta 
ricibi bishita di condolencia na kas. 


Laga tur loke ta spera mi ta bunita 


Laga tur locual cu mi encontra 


na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Cado Wever. 


Cu inmenso dolor na nos curason, nos ta anuncia 


fayecimento inespera di: 


Jarick Patrick 
Steven Farro 


*17 oktober 1992 †24 mei 2024 


Den nomber di su: 
Pareha di bida: 
Shanelly de La Cruz Medina 


Mama cu ela stima: Jacky Feliciano 


Tata: Patrick Steven Farro 


Cacho stima: Benjamin (Bencho) 


Rumannan: 
Jenneline Farro Y Josh Silva 
Joselyn Farro y David Puriel 


Sobrino y subrinanan cu ta su adoracion: 
Jedion y Jedelyn Farro 
Jendrick Lacle 
Jeremiah y Jack Silva 


Welo y welanan: 
Cerilia de Cuba 
†Editha Farro 
† Sixto Feliciano y Sra viuda Stella Feliciano Weller 


Cuña: 
Estefania de la Cruz Medina y Alejandro Peguero 
Serrata 


Tanta y Omonan: 
Sharlyn y Joe Fields-Feliciano 
Milly Feliciano 
Stephen y Sue Feliciano Giel 
†Jan Hendrick Tromp y Sra viuda Miriam Tromp 
Imbago 
Valentina Tromp, su tanta stima 
Rieke Tjong 
Perry Tjong 
†Jerry Rasmiijn y Sra, vda Cecilia Rasmijn-Santos 
†Moira Rasmijn 
Michella Rasmijn 
Sharine Rasmijn 


Demas primo y primanan, tur su amigo- y 
amiganan demasiado pa menciona tur, ex 
coleganan 


Y demás famia: 
Farro, Feliciano, de La Cruz Medina, Filiciana, Silva, 
Puriel, Lacle, de Cuba, Paalman, Weller, Fields, 
Giel, Imbago, Tromp, Tjong, Wever, Rasmijn, Tjon 
A Jong, Webb, Leon, Santos, v/d Biezen, Jones, 
Eckmeyer, Leung, Paesch, Petrochi, Gomez, 
Quandus, Peguero Serrata y Vega. 


Ta invita demás famia, amigo y conocirnan 
pa asisti na e acto di entiero cu lo tuma lugar, 
Diasabra 15 di juni, 2024 for di 11:30 di mainta 
Jarick lo ta reposa na Royal Funeral Home y for 
di 2’or pa 4’or Jarick lo ta reposa den misa Santa 
Ana na Noord, y después pa santana na Sabana 
Basora. 


Dia di condolencia:Diabierne 14 di Juni, 2024 for 
di 7.00pm pa 9.00pm na su cas, Hooiberg # 14-D ( 
Bright Bakery bin zuid) 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


A bay drumi den braza di Señor 


Policarpo 


Paulo Loefstop 


Mihor conoci como: “Poli” 
*26-01-1961 - †04-06-2024 


Na nomber di su: 
Compañera: 
Carmen Rodriguez Rosario 


Mayornan: 
†Nicasio y Felicia Loefstop-Croes 


Yiunan: 
Mylaine Loefstop y yiunan 
Patrick y Emely Navaro y yiu 


Nieto(a)nan 


Rumannan: 
†Bartholomeo y †Rosa Loefstop-Donata y yiunan 
Filomena Loefstop y yiunan 
†Rosaria y †Glenn Proctor-Loefstop y yiu na Corsow 
†Martina Loefstop y yiunan 
Antonio y Lucia Loefstop-Croes y yiunan 
Pablo y Mirna Loefstop-Acosta Carmona y yiu 


Sobrino(a)nan, primo(a)nan y demas famia y 
conocirnan y amigonan, ex-coleganan Carpenter 
Shop Mariniers Kazerna 


Demas famia: 
Loefstop, Croes, Donata, Kock, v/d Biezen, 
Boekhoudt, Proctor, Kelly, Alvarez, Francois, 
Acosta, Hasham, Vrolijk, Rosel, Maduro, Curiel, 
Dabian, Peña, Lampe, Franken, Navaro 


Nos disculpa si den nos tristeza nos por a lubida un 
of otro famia 


Ta invita pa e acto di despedida cu lo tuma lugar 
diamars 11 di juni 2024 di 7:00 pa 9:00 pm na 
Aurora Funeral Home, sigi pa e acto di cremacion 
cu lo tuma lugar den seno di famia 


Mira con Dios a salba mi, 


Tur mi confiansa ta den djE, 


Mi n’ tin miedo: Señor Dios ta mi forsa, mi refugio. 
E mes t’Esun cu a salba mi. 


Isaías 12:2 


Cu dolor na nos curason, nos ta participa 


fayecimento di nos ser stima: 


Sra. Sara 


Bertilde Rodriguez 


*10-05-1945 - †08-06-2024 


Acto di despedida lo wordo anuncia despues 


